title: Richard Mueller

text: Richard Mueller on yhdysvaltalainen televisiokäsikirjoittaja, joka on kirjoittanut jaksoja animaatioihin ja näytelmäsarjoihin 1980-luvulta lähtien. Hän on muun muassa käsikirjoittanut jaksoja animaatioihin, kuten Kummikarhut, Haamujengi, Tiny Toons, Batman, X-Men, Tosi viilee haamujengi ja Buzz Lightyear of Star Command.


title: Traci Bingham

text: Traci Bingham (s. 13. tammikuuta 1968, Cambridge, Massachusetts, Yhdysvallat) on yhdysvaltalainen näyttelijä ja malli. Hänet tunnetaan parhaiten TV-sarja Baywatchista, jossa hän esitti "Jordan Tate"a.


title: Traci Bingham

text: Binghamilla on monikultturiset sukujuuret: hänen äitinsä on puoliksi afroamerikkalainen, puoliksi italialainen ja hänen isänsä on Pohjois-Amerikan intiaani.


title: Traci Bingham

text: Bingham on tunnettu eläinten oikeuksien puolustaja. Hän on kasvissyöjä ja PETAn jäsen.


title: David Carren

text: David Carren on yhdysvaltalainen Writers Guild of America -ehdokkuuden saanut käsikirjoittaja, joka on kirjoittanut jaksoja animaatioihin ja näytelmäsarjoihin 1970-luvulta lähtien. Hän on käsikirjoittanut jaksoja sarjoihin, kuten Buck Rogers in the 25th Century, Action Force, The Super Mario Bros. Super Show!, Turtles – mutanttikilpikonnat, Star Trek – uusi sukupolvi, Murhasta tuli totta, Walker, Texasista, Tähtiportti ja .


title: Skanssi (kauppakeskus)

text: Skanssi on kauppakeskus Turussa, Skanssin kaupunginosassa. Sen avajaisia vietettiin 17. huhtikuuta 2009. Kauppakeskuksen bruttopinta-ala on 130 000 neliömetriä ja liiketiloille vuokrattava pinta-ala on 40 000 kerrosneliömetriä. Skanssissa on pysäköntitilaa 2 500 autolle. Kauppakeskuksen ”ankkuriyrityksiä” ovat K-Citymarket, H&M, Stadium, Intersport, Clas Ohlson sekä XXL Sports & Outdoor.


title: Skanssi (kauppakeskus)

text: Kauppakeskus sijaitsee Itä-Turussa, valtatie 1:n varrella. Etäisyys Turun keskustaan on noin neljä kilometriä. Turun paikallisliikenteen bussit nro. 9, 99 ja 221 kulkevat Skanssin vierestä.


title: Fenantroliini

text: Fenantroliini (CHN) on heterosyklinen aromaattinen yhdiste. Aine muodostaa kompleksiyhdisteitä useiden metalli-ionien kanssa. Fenantroliini toimii sinkkiä sisältävien entsyymien inhibiittorina.


title: Fenantroliini

text: Fenantroliinia voidaan valmistaa o-fenyleenidiamiinista, rikkihaposta ja glyserolista, jotka on liuotettu veden ja arseenihapon seokseen.


title: Fenantroliini

text: Fenantroliinin käyttö perustuu sen kykyyn muodostaa komplekseja. Fenantroliini muodostaa raudan kanssa punaisen kompleksin, ferroiinin. Raudan pitoisuus voidaan määrittää joko ceriumin avulla tai spektrofotometrillä. Ainetta käytetään myös molekyyliyhdisteiden kuten C-vitamiinin pitoisuuksien määrittämiseen.


title: Fenantroliini

text: Fenantroliinin muilla johdannaisilla, kuten bis(1,10-fenantroliini)rauta(II)di-isotiosyanaattilla, voi olla käyttöä tietotekniikassa kiintolevyjen ominaisuuksien parantamisessa.


title: Roberto Dabbene

text: Roberto Dabbene (1864 Torino – 1938 La Plata) oli italialais-argentiinalainen lintutieteilijä.


title: Roberto Dabbene

text: Dabbene väitteli tohtoriksi Genovan yliopistossa 1884. Hän muutti Argentiinaan vuonna 1887 ja opetti kemiaa Córdoban kansallisessa yliopistossa. Vuonna 1890 hän muutti Buenos Airesiin työskentelemään kaupungin eläintarhaan.


title: Roberto Dabbene

text: Dabbene tutki Argentiinan linnustoa yli 40 vuotta ja kirjoitti aiheesta useita merkittäviä kirjoja. Hän osallistui pääkaupunkiseudun lintutieteellisen yhdistyksen (Asociación Ornitológica del Plata (AOP)) perustamiseen vuonna 1916. Dabbene nimesi muun muassa punankaivajan ("Geositta punensis") ja sinikurkkuara ("Ara glaucogularis").


title: Venceslaus I

text:
Venceslaus I () oli Böömin hallitsija vuosina 1230-1253. Hän kuului Přemyslien dynastiaan, ja nousi isänsä Ottokar I Přemyslin kanssahallitsijaksi 1228.
Venceslausin poika, Ottokar II Přemysl sai lisänimen "Suuri", ja pojanpojasta Venceslaus II:sta tuli Puolan kuningas vuonna 1300.


title: Venceslaus I

text: Vencelausin hallintokaudella Saksan hallinnasta käytiin kovia kiistoja. Itävallan ja Steiermarkin ruhtinas Fredrik II pyrki ensin laajentamaan alueitaan Böömin puolelle, mutta kun samanniminen keisari Fredrik II puuttui asiaan, Fredrik-ruhtinas hakeutuikin Vencelausin liittolaiseksi.


title: Venceslaus I

text: Vuonna 1240 mongolit yrittivät hyökätä Böömiin, mutta Venceslaus torjui hyökkäyksen.


title: Venceslaus I

text: Venceslaus perusti useita kaupunkeja, joista suurimmat ovat Prahan vanha kaupunki ja Brno.


title: Punankaivaja

text: Punankaivaja ("Geositta punensis") on kaivajien heimoon kuuluva varpuslintu.


title: Punankaivaja

text: Punankaivaja on pieni, alapuolelta valkoinen ja päältä harmaanruskea lintu, jonka tumma nokka on hieman alaspäin kaartunut.


title: Punankaivaja

text: Punankaivaja elää Etelä-Amerikan Andeilla 3,2–4,6 kilometrin korkeudella eteläisessä Perussa, läntisessä Boliviassa, Pohjois-Chilessä ja Luoteis-Argentiinassa. Sen elinympäristön laajuus on noin 380 000 neliökilometriä.


title: Punankaivaja

text: Punankaivajat asuvat vuoriston heinikkoisilla niityillä ja sorakentillä sekä soilla.


title: Punankaivaja

text: Punankaivaja on pääasiassa hyönteissyöjä.


title: Paavo Suomalainen

text: Paavo Suomalainen (28. lokakuuta 1907 Helsinki – 16. lokakuuta 1976 Helsinki) oli suomalainen eläintieteilijä ja professori.


title: Paavo Suomalainen

text: Suomalainen väitteli tohtoriksi vuonna 1936. Hän oli Helsingin yliopiston eläintieteen professori vuodesta 1940 alkaen. Hän oli erikoistunut eläinten, etenkin siilin, lämmönsäätelyn tutkimukseen. Hänet tunnettiin hallintomiehenä ja yliopiston uudistajana.


title: Paavo Suomalainen

text: Paavo Suomalainen oli yksi "Pohjolan linnut värikuvin" -teoksen (1963–1972) kirjoittajista. Hän toimi Suomen Biologian Seura Vanamo ry:n hallituksessa ja seuran kirjastonhoitajana vuosina 1937–1941, hallituksen jäsenenä 1941–1949 ja varapuheenjohtajana 1949–1952. Hän myös toimitti seuran lehteä "Luonnon Tutkija".


title: Paavo Suomalainen

text: Suomalainen toimi Tieteellisten seurain valtuuskunnan puheenjohtajana vuosina 1960–1962 ja Suomalaisen tiedeakatemian esimiehenä 1972–1973.


title: Paavo Suomalainen

text: Paavo Suomalaisen veli oli eläintieteilijä Esko Suomalainen.


title: Jamie Gray

text: Jamie Lynn Gray (o.s. Beyerle, s. 1984 Lebanon, Pennsylvania) on yhdysvaltalainen kivääriampuja ja olympiavoittaja.


title: Jamie Gray

text:
Beyerle on saavuttanut tyttöjen sarjassa MM-kilpailuissa Lahdessa 2002 hopeaa 50 m pienoiskiväärin asentokilpailussa ja joukkuepronssia makuussa.
Pekingin olympialaisissa 2008 hän sijoittui neljänneksi 10 m ilmakiväärissä ja viidenneksi 50 m pienoiskiväärin asentokilpailussa. Lontoon olympialaisissa 2012 hän sijoittui viidenneksi 10 m ilmakiväärissä ja voitti kultaa 50 m pienoiskiväärin asentokilpailussa.


title: Kodori

text: Kodori (, ) on Abhasian toiseksi pisin joki. Se syntyy Saken- ja Gvandra-jokien yhdistyessä ja sen pituus on 105 kilometriä, jos Saken luetaan mukaan. Joki saa alkunsa Kaukasus-vuorilta ja laskee Mustaanmereen. Joen lähde on 3,2 kilometrin korkeudessa ja sen valuma alue on Abhasian jokien suurin, 2 051 neliökilometriä. Keskijuoksullaan Latan kylän kohdalla Kodori virtaa kalkkikivikallioiden välissä ja sen uoma kapenee niin, että rantakallioiden puiden latvat sotkeutuvat toisiinsa.


title: Tian Wenhua

text: Tian Wenhua (s. 1942) on kiinalainen Sanlu-maitoyhtiön entinen toimitusjohtaja. Viranomaisten mukaan Sanlu-yhtiö oli pääsyyllinen Kiinaa syyskuussa 2008 kuohuttaneeseen niin sanottuun maitojauheskandaaliin. Maitoon oli sekoitettu tavallisesti muovin valmistukseen käytettävää melamiinia, jonka tarkoituksena oli ilmeisesti lisätä proteiinipitoisuutta. Tarkastuksissa myrkkykemikaalia löydettiin äidinmaitovastikkeen lisäksi myös muista maitotuotteista, kuten suklaasta ja jogurtista. Ainakin kuusi kiinalaista lasta kuoli ja lähes 300 000 lasta sairastui. Sanlu ajautui sittemmin konkurssiin.


title: Tian Wenhua

text: Oikeudenkäynti Tian Wenhuaa ja kolmea muuta yhtiön johtoon kuulunutta henkilöä vastaan alkoi uudenvuodenaattona Shijiazhuangin kaupungissa. Wenhua sai elinkautisen vankeustuomion 22. tammikuuta 2009.


title: Anni Rapinoja

text: Anni Rapinoja (s. 28. maaliskuuta 1949 Hailuoto) on suomalainen kuvataiteilija, kuvanveistäjä ja ympäristötaiteilija.


title: Anni Rapinoja

text: Hän opiskeli maantiedettä ja kasvitiedettä Oulun yliopistossa ja on valmistunut filosofian kandidaatiksi 1974. Hän on osallistunut taidekursseille ja ollut 1995 Imatran taidekoulussa ympäristötaiteen jatkokoulutuksessa.


title: Anni Rapinoja

text: Rapinojan osallistui Nuorten näyttelyyn 1979. Hän on pitänyt vuodesta 1980 alkaen yksityisnäyttelyjä Suomessa ja myöhemmin myös ulkomailla ja on osallistunut runsaasti yhteisnäyttelyihin. Kesällä 2008 hänen installaatioitaan oli suomalaista taidetta esittelevässä näyttelyssä MoMAn osastona toimivassa P.S.1-nykytaidekeskuksessa. Hänen teoksiaan on Suomen ja Ruotsin valtioiden taidekokoelmissa, Wihurin ja Saastamoisen säätiön kokoelmissa, Oulun taidemuseossa ja lukuisien kuntien kokoelmissa. Taiteen keskustoimikunta myönsi hänelle viisivuotisen taiteilija-apurahan vuodesta 2009 alkaen. Vuonna 2014 Rapinojalle myönnettiin taiteilijaeläke.


title: Anni Rapinoja

text: Rapinoja käsittelee teoksissaan ympäristöasioita ja käyttää niissä luonnonmateriaaleja, kuten pajunkissoja, varpujen ja puiden lehtiä, suovillaa ja järviruokoa. Hän työstää teoksissaan pääosin kotipaikkansa Hailuodon saaren materiaaleja, mutta työskentelyperiodit ulkomailla ovat mahdollistaneet myös vieraampien materiaalien ja esittämistapojen kokeilemisen.


title: Anni Rapinoja

text:
Esimerkiksi Rapinojan Luonnon Garderobi – Wardrobe of Nature -sarjan teokset kertovat luonnon ja
ihmisen suhteesta. Rapinoja on tehnyt muun muassa pajunkissoilla päällystetyt naisten kävelykengät ja saapikkaat, joiden tukimateriaalina on ruispuurolla kovetettu silkkipaperiranka.


title: Olga Dovgun

text: Olga Dovgun (s. 1970, Shymkent) on kazakstanilainen kivääriampuja ja maailmanmestari.


title: Olga Dovgun

text: Dovgun on saavuttanut kaksi kultaa, joukkuehopean ja pronssin MM-kilpailluissa Lahdessa 2002 ja Zagrebissa 2006. Hän on myös edustanut maataan olympialaisissa Sydneyssä 2000, Ateenassa 2004 ja Pekingissä 2008.


title: Sylwia Bogacka

text: Sylwia Bogacka (s. 1981, Jelenia Góra) on puolalainen kivääriampuja.


title: Sylwia Bogacka

text: Bogacka on saavuttanut MM-kilpailuissa Zagrabissa 2006 hopeaa 50 m pienoiskiväärin asentokilpailussa. Olympialaisissa hän on edustanut maataan Ateenassa 2004, Pekingissä 2008 ja Lontoossa 2012. Lontoossa Bogacka voitti karsintakilpailun ja johti loppukilpailua vielä kahdeksanteen laukaukseen saakka. Lopulta hän sijoittui hopealle.


title: Nokia 5800 XpressMusic

text:
Nokia 5800 XpressMusic on Nokian valmistama kosketusnäytöllinen matkapuhelin.
Nokia 5800 XpressMusic (kehitysnimeltään "Tube") käyttää Symbian S60 5th edition -käyttöjärjestelmää, joka on tarkoitettu kosketusnäyttöpuhelimille. 5800 XpressMusic on Nokian ensimmäinen massamarkkinoille suunnattu kosketusnäytöllinen matkapuhelin.


title: Nokia 5800 XpressMusic

text: 5800xp muistuttaa paljon Nokia 5230 -puhelinta – erona on se että 5230 ei sisällä wifiä eikä toista kameraa.


title: Nokia 5800 XpressMusic

text: Puhelimessa on automaattitarkennuksella varustettu kamera jonka tarkkuus on 3,2 megapikseliä (2048x1536 pikseliä). Kameralla voi kuvata VGA-laatuista (640x480) videokuvaa 30 kuvaa sekunnissa. Kamerassa on Carl Zeiss -optiikka ja LED-kaksoiskuvausvalo. Puhelimen toinen kamera on tarkoitettu videopuheluihin, mutta firmware-päivityksen (v20.0.0.12) jälkeen sillä voi kuvata myös pääkameran tapaan.


title: Nokia 5800 XpressMusic

text: Näyttö on 3,2 tuuman kosketusnäyttö, jonka tarkkuus on 360x640 pikseliä. Se toistaa 16,7 miljoonaa väriä ja se on toteutettu TFT-tekniikalla. Näytön kuvasuhde on 16:9. Puhelinta voi ohjata mm. stylus-kynällä, plektralla tai sormenpäällä. Puhelimeen on integroitu kiihtyvyyssensori, joten näyttö kääntyy sen mukaan, onko laite vaaka- tai pystyasennosasa.


title: Nokia 5800 XpressMusic

text: Puhelimen ominaisuuksiin kuuluu myös RDS-radio, sähköposti, musiikkisoitin, sisäänrakennettu A-GPS, TV-ulostulo, microUSB-liitäntä ja 3,5 mm kuulokeliitäntä.


title: Nokia 5800 XpressMusic

text: Puhelimen paino on 109 grammaa. Mitat ovat 111 mm x 51,7 mm x 15,5 mm.


title: Nokia 5800 XpressMusic

text: Ilmoitettu puheaika on 5 tuntia ja valmiusaika 406 tuntia. Myyntipakkauksessa tulee tulee 1320 mAh:n BL-5J akku (jännite 3,7 V).


title: Nokia 5800 XpressMusic

text: Puhelimen uusin ohjelmistoversio on v 60.0.003.


title: Nokia 5800 XpressMusic

text: HSDPA Cat 6, enimmäislatausnopeus (3,6 Mbit/s). 3G-versiossa on sisäänrakennettu WLAN (IEEE 802.11 b/g).


title: Nokia 5800 XpressMusic

text: Käyttöliittymässä on kosketusnäytöllä ohjattava aakkosnumeraalinen- tai QWERTY-näppäimistö sekä käsialantunnistus.


title: Nokia 5800 XpressMusic

text: Puhelimessa on stereokaiuttimet surroundäänellä. Puhelin kykenee toistamaan VGA-laatuista (640x480 pikseliä) mp4-koodattua videokuvaa 30 kuvaa sekunnissa. Puhelin toistaa myös Adobe Flash -mediatiedostoja.


title: Nokia 5800 XpressMusic

text: Puhelimessa on 81 Mt sisäistä muistia. Myyntipakkauksen mukana tulee 8 Gt:n MicroSDHC-muistikortti ja puhelin tukee 16 gigatavun MicroSDHC-muisteja.


title: Bežanitsyn piiri

text: Bežanitsyn piiri () on paikallinen itsehallintoalue Pihkovan alueella Venäjällä. Alueen kaakkoisosassa sijaitsevan piirin pinta-ala on 3 535 neliökilometriä. Vuonna 2010 siellä asui 13 264 henkeä.


title: Bežanitsyn piiri

text: Vuonna 1927 perustetun piirin hallinnollinen keskus on Bežanitsyn (, 4 333 as.) kaupunkimainen taajama. Lisäksi siihen kuuluu Krasnyi Lutšin (, 1 020 as.) kaupunkimainen taajama ja 10 maalaiskuntaa:


title: Bežanitsyn piiri

text: Piirin kautta kulkee Pihkovan ja Velikije Lukin välinen maantie sekä Dnon ja Novosokolnikin välinen rautatie.


title: Bežanitsyn piiri

text: Talous perustuu maidon ja lihan tuotantoon sekä pellavan, perunan ja rehun viljelyyn. Pellava jalostetaan paikallisessa laitoksessa. Huomattavin teollisuuslaitos on Krasnyi Lutšin lasitehdas.


title: Bežanitsyn piiri

text: Nähtävyyksiä ovat vuosina 1850–1900 rakennettu puinen Tihvinän Jumalanäidin ikonin kirkko Aksjonovon kylässä sekä Bežanitsyn kotiseutumuseo.


title: Wu Liuxi

text: Wu Liuxi (s. 1984, Shanxi) on kiinalainen kivääriampuja.


title: Wu Liuxi

text: Wu on saavuttanut MM-kilpailuissa Zagrebissa 2006 joukkuepronssia 50 m pienoiskiväärin asentokilpailussa. Olympialaisissa hän on edustanut maataan Ateenassa 2004 ja Pekingissä 2008.


title: Antónis Nikolaḯdis

text: Antónis Nikolaḯdis (, s. 1967, Lontoo) on kyproslainen haulikkoampuja.


title: Antónis Nikolaḯdis

text: Nikolaḯdis on saavuttanut kaksi joukkuekultaa MM-kilpailuissa Nikosiassa 2003 ja 2007. Olympialaisissa hän on edustanut maataan Barcelonassa 1992, Atlantassa 1996, Ateenassa 2004 ja Pekingissä 2008.


title: Antónis Nikolaḯdis

text: Nikolaḯdis kisaili skeet-ammunnassa Pekingin olympialaisissa 2008. Hän oli karsinnassa kuuden parhaan joukossa ja ylsi finaaliin jossa hän jäi jaettuun kolmanteen sijaan Ranskan Anthony Terrasta vastaan, sen syystä joutui ottamaan uusinnan pronssimitalista jonka Terras voitti ja Nikolaḯdis hävisi, tulos oli 3-2. Jos Nikolaḯdis olisi voittanut, hän oli saanut pronssimitalin ja samalla Kyproksen kaikkien aikojen ensimmäinen olympiamitali.


title: Dedovitšin piiri

text: Dedovitšin piiri () on paikallinen itsehallintoalue Pihkovan alueella Venäjällä. Alueen koillisosassa sijaitsevan piirin pinta-ala on 2 188 neliökilometriä. Vuonna 2010 siellä asui 14 692 henkeä.


title: Dedovitšin piiri

text: Vuonna 1927 perustetun piirin hallinnollinen keskus on Dedovitšin () kaupunkimainen taajama (8 798 as.).


title: Dedovitšin piiri

text: Piirin kautta kulkee Dnon ja Novosokolnikin välinen rautatie. Seudulta saa alkunsa Šelonjoki.


title: Dedovitšin piiri

text: Seutu on perinteistä maatalousaluetta. Vuonna 1993 aloitti toimintansa Pihkovan sähkövoimala. Muuta teollisuutta edustavat meijeri, leipomo, pellavatehdas ja puunjalostuskombinaatti. Dedovitšin taajamaan suunnitellaan selluloosa- ja kartonkitehdasta.


title: Dedovitšin piiri

text: Nähtävyyksiä ovat vuonna 1885 rakennettu Arkkienkeli Mikaelin kirkko Vyšegorodissa, klassistinen Profeetta Eliaan kirkko Krasnyje Gorkissa vuodelta 1833, Kristuksen syntymän kirkko Požerevitsissa, Krasnaja Gorkan kartano sekä Dedovitšin kotiseutumuseo.


title: Thou Shalt Suffer

text: Thou Shalt Suffer oli norjalainen death metal -yhtye joka perustettiin 1990. Yhtye hajosi vuonna 1991 jonka jälkeen jäsenet perustivat Emperorin. Hajoamisen jälkeen Ihsahn jatkoi "Thou Shalt Suffer" -nimen käyttöä ja julkaisi ambient-tyylisen albumin vuonna 2000.


title: Thou Shalt Suffer

text: Yhtye sai alkunsa vuonna 1990, kun laulaja Ihnsahn tapasi kitaristi Samothin bändikoulussa. He aloittivat tekemään yhdessä musiikkia eri nimillä, kuten Dark Device, Xerasia ja Embryonic. Lopulta yhtyeen nimeksi tuli Thou Shalt Suffer. Samoihin aikoihin Ihsanh alkoi kehittää taitojaan kosketinsoittajana ja hänen tavaramerkikseen muodostunut äänimaailma on kuultavissa yhtyeen levytyksissä. Samana vuonna yhtye levytti kaksi demoa "Into The Woods Of Belial" ja "Open The Mysteries Of Your Creation".


title: Thou Shalt Suffer

text: Kun Samoth alkoi säveltää musiikkia yhtyeen ulkopuolella, niin Thou Shalt Suffer hajosi. Basisti Ildjarn ja rumpali Thorbjørn Akkerhaugen erosivat yhtyeestä. Ildjarn perusti oman sooloprojektinsa, ja Akkerhaugen perusti Akkerhaugen Studios -yrityksen. Näihin aikoihin (loppuvuodesta 1991) Emperor aloitti toimintansa.


title: Thou Shalt Suffer

text: Yhtyeen ensimmäinen albumi "Somnium" ilmestyi vuonna 2000. Sen säveltämisestä ja tuottamisesta vastasi kokonaisuudessa Ihsahn. Tyyliltään albumi oli ambientia yhdistettynä keskiaikaiseen musiikkiin. Yhtyeen molemmat demot julkaistiin vuonna 1997 kokoelma-albumina nimellä "Into The Woods Of Belial" ja se julkaistiin uudelleen vuonna 2004.


title: Thou Shalt Suffer

text: Nykyisin yhtye on tauolla Ihsanhin keskittyessä soolouraansa, kun hänen toinen yhtyeensä Peccatum on hajonnut.


title: Qu Ridong

text: Qu Ridong (s. 1968, Guizhou) on kiinalainen haulikkoampuja.


title: Qu Ridong

text: Qu on saavuttanut MM-kilpailuissa Nikosiassa 2003 joukkuehopeaa skeetissä. Olympialaisissa Pekingissä 2008 hän oli kuudes skeetissä.


title: Pääverbi

text: Pääverbi on liittomuodoissa verbi, joka osoittaa lauseen varsinaisen merkityksen, erotuksena apuverbistä. Suomessa pääverbiä tarvitaan lähinnä perfektissä, ja pluskvamperfektissä, jolloin pääverbistä käytetään toista partisiippimuotoa, mutta se esiintyy myös joissakin muissa tapauksissa, kuten rektioissa.


title: Pääverbi

text: Esimerkiksi lauseessa "Minä olen tavannut sinut" pääverbi on "tavannut". Sen vaihtaminen muuttaa lauseen merkityksen, esimerkiksi "Minä olen huomannut sinut".


title: Jeffrey Holguin

text: Jeffrey Holguin (s. 1978 Fullerton, Kalifornia), on yhdysvaltalainen haulikkoampuja.


title: Jeffrey Holguin

text: Holguin on saavuttanut MM-kilpailuissa kaksoistrapissa miesten sarjassa kolme joukkuekultaa, henkilökohtaisen hopean ja joukkuepronssin, sekä poikien sarjassa joukkuehopean ja joukkuepronssin. Olympialaisissa Pekingissä 2008 hän oli neljässä kaksoistrapissa.


Mescaline and Mandies Round at Uncle Harry’s on Pink Fairiesin arkistolivealbumi vuodelta 1998. Sama sisältö on julkaistu myös nimellä "Uncle Harry".


title: Do It!

text: Do It! on Pink Fairiesin kokoelma-albumi joka sisältää live- ja studionauhoituksia sekä rumpali-laulaja Twinkin soolomateriaalia.


title: Hronsek

text: Hronsek () on kylä ja kunta Slovakiassa, Banská Bystrican alueella ja Banská Bystrican piirissä. Se on pinta-alaltaan 7,3 neliökilometriä ja siellä on 645 asukasta.


title: Hronsek

text: Hronsek sijaitsee suurin piirtein Banská Bystrican ja Zvolenin kaupunkien puolimatkassa Hron-joen vasemmalla rannalla. Kunnassa on kaksi vanhaa linnaa. Vanhempi linnoista on rakennettu vuonna 1576. Se on suuri ja hyvin suojattu, sillä se rakennettiin turkkilaisia vastaan. Barokkityylillä rakennettu Soos-Géczyn linna on vuodelta 1775. Kunnan merkittävin nähtävyys on kuitenkin puukirkko vuodelta 1726.


title: Live at Weeley 1971

text: Live at Weeley 1971 on Pink Fairiesin arkistolivejulkaisu. Albumin äänenlaatua on kritisoitu heikoksi.


title: 45 (luku)

text: 45 (neljäkymmentäviisi) on luonnollinen luku, joka sijoittuu lukujen 44 ja 46 väliin.


title: Dnon piiri

text: Dnon piiri () on paikallinen itsehallintoalue Pihkovan alueella Venäjällä. Alueen koillisosassa sijaitsevan piirin pinta-ala on 1 194 neliökilometriä. Asukkaita on 13 900 henkeä (vuonna 2009).


title: Dnon piiri

text: Vuonna 1927 perustetun piirin hallinnollinen keskus on Dnon kaupunki. Lisäksi siihen kuuluu 5 maalaiskuntaa:


title: Dnon piiri

text: Dno on yksi Luoteis-Venäjän tärkeimmistä rautatiesolmuista, jossa risteytyvät Pietarista Vitebskiin sekä Moskovasta Pihkovaan johtavat radat. Piirin talous perustuu rautatieliikennettä palvelevien yritysten toimintaan. Lisäksi on metalli- ja elektroniikkateollisuutta, hiontalaitetehdas ja leipätehdas. Maatalous on keskittynyt maidon ja lihan tuotantoon.


title: Dnon piiri

text: Nähtävyyksiä ovat vuonna 1838 rakennettu klassistinen Neitsyt Marian syntymän kirkko Belajan kylässä sekä vuonna 1821 rakennettu Arkkienkeli Mikaelin kirkko Dnossa.


title: Luettelo suomalaisista rakennustuotevalmistajista liikevaihdon mukaan

text: 20 suurinta suomalaista rakennusalan tuotteita valmistavaa yritystä vuoden 2007 liikevaihdon mukaan.


title: John Costelloe

text: John Costelloe (8. marraskuuta 1961 Brooklyn, New York – 16. joulukuuta 2008 Sunset Park, New York) oli yhdysvaltalainen näyttelijä. Costelloe näytteli useissa elokuvissa (muun muassa "Die Hard 2") ja tunnetussa "Sopranos"-televisiosarjassa neljän jakson ajan vuonna 2006. Hän kuoli 47-vuotiaana kotonaan tehtyään itsemurhan ampumalla.


title: Grootegast

text: Grootegast on kunta Groningenin provinssissa Alankomaissa. Kunnassa on arviolta 12 155 asukasta (vuonna 2016) ja sen pinta-ala on 86,78 neliökilometriä.


title: Grootegast

text: Joissakin kylissä puhutaan yhä länsifriisin kieltä. Grootegastin yksi asutuskeskus, Lutjegast, on löytöretkeilijä Abel Tasmanin synnyinpaikka.


title: Grootegast

text: Doezum, Enumatil, Faan, Grootegast, Kornhorn, Lutjegast, Niekerk, Oldekerk, Opende, Sebaldeburen.


title: Up – kohti korkeuksia

text: UP – kohti korkeuksia on Pixarin luoma ja Disneyn julkaisema 3D-animaatioelokuva, jonka Yhdysvaltain ensi-ilta oli 29. toukokuuta 2009. Suomen ensi-ilta oli lokakuussa 2009. Suomessa alkuperäisen version lisäksi esitettiin jälkiäänitetty 3D-versio sekä alkuperäinen 3D-versio. Se sai myös parhaan animaation Oscarin vuonna 2010.


title: Up – kohti korkeuksia

text:
Nyt 78-vuotias ilmapallokauppias Carl Fredrickson (Edward Asner) tapasi lapsena pikkukaupungissa asuneen Ellien, ja pari päätyi myöhemmin naimisiin. Ellie haaveili koko elämänsä seikkailusta vuorilla, mutta kuoli ennen kuin ehti toteuttaa haaveensa. Kun Carlia ollaan siirtämässä vanhustentaloon, hän päättääkin täyttää lupauksensa Ellielle, ja saa huomaamattaan apurikseen kahdeksanvuotiaan partiopoika Rasmuksen (Jordan Nagai). Yhdessä he, kuin toistensa vastakohdat, matkaavat seikkailuun ja törmäävät muun muassa tutkimattomiin kyliin ja viidakoihin.
Ilta-Sanomien Tarmo Poussu arvioi heti ensi-illan aikaan elokuvan nousevan yhdeksi modernin animaation klassikoista.


title: Olof Prytz

text: Olof Lars Alarik Prytz () oli suomalainen jääkärimajuri.


title: Olof Prytz

text: Prytzin vanhemmat olivat Suomen valtiokonttorin johtaja, laamanni Lars Knut Prytz ja Agnes Amanda Tavaststjerna.


title: Olof Prytz

text: Prytz kirjoitti ylioppilaaksi Helsingin uudesta ruotsalaista yhteiskoulusta vuonna 1907 ja liittyi Uusmaalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1908–1915.


title: Olof Prytz

text: Liittyi Hän liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 5. maaliskuuta 1915. Hänet sijoitettiin joukon 1. komppaniaan. Myöhemmin 31. elokuuta 1915 hänet sijoitettiin juuri perustettuun Kuninkaallisen, Preussin Jääkäripataljoona 27:n 3. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Olof Prytz

text: Hän saapui Suomeen (Vaasaan) jääkäreiden pääjoukon mukana kapteeniksi ylennettynä 25. helmikuuta 1918. Hänet komennettiin Suomen sisällissotaan pataljoonan komentajaksi ensin 2. Jääkärirykmentin täydennyspataljoonaan, josta hänet siirrettiin myöhemmin 5. Jääkärirykmentin 14. jääkäripataljoonan komentajaksi. Prytz otti osaa sisällissodan taisteluihin Karjalankannaksella.


title: Olof Prytz

text: Prytz palveli sisällissodan jälkeen edelleen 5. Jääkärirykmentissä, josta muodostettiin myöhemmin Kuopion jalkaväkirykmentti 4 ja viimein Tampereen rykmentti, jossa hän toimi II pataljoonan komentajana. Hän erosi armeija palveluksesta 21. toukokuuta 1921. Hän työskenteli armeijasta eronsa jälkeen pankkivirkailijana ja myöhemmin prokuristina Pohjoismaiden Yhdyspankki osakeyhtiössä Helsingissä. Hänet on haudattu Helsingin vanhalle hautausmaalle.


title: Olof Prytz

text: Prytz toimi 3. Divisioonan kunniatuomioistuimen jäsenenä vuonna 1919 ja varajäsenenä vuonna 1920. Tampereen rykmentin kunnianeuvoston jäsenenä hän toimi vuonna 1920.


title: Krasnogorodskin piiri

text: Krasnogorodskin piiri () on paikallinen itsehallintoalue Pihkovan alueella Venäjällä. Alueen lounaisosassa sijaitsevan piirin pinta-ala on 1 320 neliökilometriä. Vuonna 2010 asukkaita oli 7 328 henkeä.


title: Krasnogorodskin piiri

text: Vuonna 1927 perustetun piirin hallinnollinen keskus on Krasnogorodskin kaupunkimainen taajama (3 870 as.). Lisäksi siihen kuuluu 3 maalaiskuntaa.


title: Kunjan piiri

text: Kunjan piiri () on paikallinen itsehallintoalue Pihkovan alueella Venäjällä. Alueen kaakkoisosassa sijaitsevan piirin pinta-ala on 2 613 neliökilometriä ja vuonna 2010 asukkaita oli 10 277 henkeä.


title: Kunjan piiri

text: Vuonna 1927 perustetun piirin hallinnollinen keskus on Kunjan taajama (3 127 as.).


title: Kunjan piiri

text: Piirin kautta kulkee Rževin ja Velikije Lukin välinen rautatie sekä Moskovan ja Latvian rajan välinen M9-valtatie.


title: Kunjan piiri

text: Pääelinkeino on maidon ja lihan tuotantoon erikoistunut maatalous. Lisäksi harjoitetaan rakennustarvikkeiden tuotantoa, metsänhankintaa ja -jalostusta.


title: Kunjan piiri

text: Nähtävyyksistä huomattavin on Modest Musorgskin kartanomuseo Naumovon kylässä. Kunjassa toimii kotiseutumuseo.


title: Edward F. McLaughlin

text: Edward F. McLaughlin (s. 1926) on yhdysvaltalainen entinen yritysjohtaja, joka toimi ABC Radio Networksin hallituksen puheenjohtajana vuosina 1972–1986.


title: Edward F. McLaughlin

text: McLaughlinin ura radiossa alkoi vuonna 1958 Oaklandissa. Vuonna 1964 hänestä tuli sanfranciscolaisen KGO-aseman myyntijohtaja. ABC Radion hallituksen puheenjohtajaksi hänet nimitettiin 1972, jota tehtävää hän hoiti vuoteen 1986 saakka. Vuonna 1987 McLaughlin perusti EMF Radio -nimisen tuotantoyhtiön, jonka ohjelmiin kuuluu muun muassa The Rush Limbaugh Show.


title: Edward F. McLaughlin

text: Edward F. McLaughlin nimettiin Radio Hall of Fameen vuonna 1995.


title: Vasarankylä

text: Vasarankylä () on kylä Lapinjärven kunnassa. Kylän vanha nimi on "Vasarby", josta juontuu suomenkielinen nimi, mutta ruotsinkielinen "Norrby" () on saanut alkunsa todennäköisesti kylän sijainnista suhteessa Lapinjärven kirkonkylään: kylä rajoittuukin etelässä Kirkonkylään, idässä Lindkoskeen, koillisessa Pukaroon ja lännessä Ingermaninkylään. Vasarankylästä on löytynyt vanhimmat merkit (yhdessä Lindkosken kanssa) Lapinjärven asutuksesta kivikaudelta. Asukkaita Vasarankylässä on 144. Vasarankylässä sijaitsee seuratalo Wasargård, joka on palanut vuosina 1938 ja 1963, mutta rakennettu aina uudestaan. Vasarankylässä on myös toiminut meijeri, joka perustettiin vuonna 1891.


title: Loknjan piiri

text: Loknjan piiri () on paikallinen itsehallintoalue Pihkovan alueella Venäjällä. Alueen kaakkoisosassa sijaitsevan piirin pinta-ala on 2 412 neliökilometriä. Vuonna 2010 siellä asui 9 535 henkeä.


title: Loknjan piiri

text: Piirin hallinnollinen keskus on Loknjan (ven. Локня) kaupunkimainen taajama (3 872 as.). Lisäksi siihen kuuluu 6 maalaiskuntaa:


title: Loknjan piiri

text: Alueen kautta kulkee Pietarin, Pihkovan ja Velikije Lukin välinen rautatie.


title: Loknjan piiri

text: Pienteollisuusyritykset tuottavat elintarvikkeita, huonekaluja ja puutavaraa. Maatalous on erikoistunut maidon ja lihan tuotantoon sekä pellavan ja rehun viljelyyn.


title: Loknjan piiri

text: Nähtävyyksiä ovat vuonna 1772 rakennettu puinen Pokrovan kirkko Medvedevossa, vuonna 1783 rakennettu Pyhän kolminaisuuden kirkko Miritinitsyssa sekä Loknjan kotiseutumuseo.


title: Gustav

text: Gustav, varsinkin Ruotsissa myös "Gustaf", on alun perin skandinaavinen miehen etunimi. Nimi johtuu todennäköisesti sanoista, jotka tarkoittavat goottien johtajaa. Nimi on ollut muun muassa useilla Ruotsin kuninkailla, joista kuitenkin suomen kielessä käytetään vakiintuneesti nimen suomenkielistä vastinetta Kustaa. Samaa alkuperää ovat myös nimet Kustavi ja Kyösti.


title: Gustav

text: Suomessa nimi Gustav on Väestörekisterikeskuksen tietojen mukaan annettu 1900-luvun alusta kesäkuuhun 2017 mennessä 6680 ja Gustaf 4214 miehelle, nimi Gustaf myös alle viidelle naiselle.


title: Gustav

text: Ruotsinkielisen kalenterin mukaan Gustavin nimipäivä on 6. kesäkuuta, Kustaa Vaasan kruunajaisten vuosipäivänä, joka nykyään on myös Ruotsin kansallispäivä. Sama päivä on myös suomenkielisen kalenterin mukaan Kustaan, Kyöstin ja Kustavin nimipäivä.


title: Nevelin piiri

text: Nevelin piiri () on paikallinen itsehallintoalue Pihkovan alueella Venäjällä. Alueen eteläosassa Valko-Venäjän rajalla sijaitsevan piirin pinta-ala on 2 640 neliökilometriä. Asukkaita on 27 200 henkeä (vuonna 2009).


title: Nevelin piiri

text: Vuonna 1963 perustetun piirin hallinnollinen keskus on Nevelin kaupunki. Sen lisäksi siihen kuuluu 10 maalaiskuntaa.


title: Nevelin piiri

text: Piirin kautta kulkevat Pietarin ja Kiovan sekä Velikije Lukin ja Polotskin väliset rautatiet sekä Pietarin, Pihkovan ja Valko-Venäjän rajan välinen M20-valtatie.


title: Nevelin piiri

text: Teollisuus tuottaa lähinnä elintarvikkeita sekä vaatteita ja jalkineita. Tärkeä merkitys on myös puunhankinnalla ja -jalostuksella. Maatalous on keskittynyt maidon ja lihan tuotantoon sekä pellavan ja rehun viljelyyn.


title: Nevelin piiri

text: Nähtävyyksiä ovat 1700-luvun puolivälissä rakennettu puinen Pyhän hengen kirkko Plissyn kylässä, Ivanovon kartanoalue ja siihen liittyvä Johannes Kastajan kirkko (1805) sekä Nevelin kotiseutumuseo.


title: David Hemblen

text: David Hemblen (s. Lontoo) on englantilais-kanadalainen Genie-ehdokkuuden saanut näyttelijä, joka tuli tunnetuksi televisiosarjasta Perhe joka hajosi. Hän on näytellyt 1970-luvulta lähtien televisiossa, elokuvissa ja teatterissa, sekä tehnyt satunnaisesti äänirooleja animaatioihin 1990-luvulta lähtien. Hemblen oli muun muassa Magneton äänenä vuoden 1992 X-Men-piirrossarjassa.


title: Stein Bagger

text: Stein Bagger (s. 20. tammikuuta 1967) on tanskalais-norjalainen liikemies. Hän oli tanskalaisen IT Factory:n johtaja 2001–2008. Ernst & Young nimesi hänet Tanskan vuoden 2008 yrittäjäksi. Pian sen jälkeen paljastui, että yritys olikin lumebisnes ja vastaavanlainen Ponzi-huijaus kuin Bernard Madoffin joulukuussa 2008 paljastunut huijaus.


title: Stein Bagger

text: IT Factoryn lumebisnes hävitti 1,2 miljardia Tanskan kruunua. Hanke oli liisauskaruselli. Toimitusjohtaja Stein Bagger, 41, hävisi Dubaissa 27. marraskuuta 2008. Paljastui väärennettyjä nimikirjoituksia, salainen konttori, Hell's Angel -henkivartija ja yrityksen konkurssi. Danske Bank menetti 350 miljoonaa kruunua. Tapaus voi olla suurimpia huijauksia Tanskassa vuosiin. Stein Bagger etsintäkuulutettiin Interpolin kautta.


title: Stein Bagger

text: Stein Bagger antautui Los Angelesin poliisiasemalla 6. joulukuuta 2008. Hän itki ja kertoi neljän vuoden kiristyksestä. Bagger kertoi lehtimiehille, että häntä oli uhattu aseella 25-30 kertaa. Hänet vangittiin 23. joulukuuta 2008.


title: Stein Bagger

text: Stein Baggerilla on hänen itse antamiensa tietojen mukaan useita akateemisia tutkintoja: MBA, ja PhD "San Francisco Technical University". PC Worldin mukaan ainakin jälkimmäinen tieto on harhaanjohtava.


title: Novorževin piiri

text: Novorževin piiri () on paikallinen itsehallintoalue Pihkovan alueella Venäjällä. Alueen keskiosassa sijaitsevan piirin pinta-ala on 1 683 neliökilometriä. Asukkaita on 10 500 henkeä (vuonna 2009).


title: Novorževin piiri

text: Vuonna 1927 perustetun piirin hallinnollinen keskus on Novorževin kaupunki, jonka lisäksi siihen kuuluu 8 maalaiskuntaa.


title: Novorževin piiri

text: Piirin kautta kulkee Pihkovan ja Velikije Lukin välinen maantie.


title: Novorževin piiri

text: Pääelinkeino on maatalous, joka on keskittynyt maidon ja lihan tuotantoon sekä rehun, pellavan ja viljan viljelyyn.


title: Novorževin piiri

text: Nähtävyyksiä ovat 1400-luvun maalinnoituksen jäänteet Vyborissa, 1700–1800-luvuilla rakennettu barokin, klassismin ja muinaisvenäläisen arkkitehtuurin sekoitusta edustava Pokrovan kirkko Barutassa, vuosina 1758–1763 rakennettu Kristuksen kirkastumisen kirkko Vehnossa (barokin ja klassismin sekatyyliä, 1700-luvun ikonostaasi), 1700-luvun puolivälin aateliskartano Ladinossa ym. Novorževin kotiseutumuseo esittelee maaseudun kauppiaiden ja aateliston elämää, sotavuosien tapahtumia ja paikallista käsityötaidetta.


title: Don Francks

text: Donald Harvey Francks (28. helmikuuta 1932 Vancouver, Brittiläinen Kolumbia – 3. huhtikuuta 2016) oli kanadalainen näyttelijä, muusikko ja jazzlaulaja. Hän esiintyi televisiossa 1950-luvulta lähtien televisiosarjoissa ja elokuvissa sekä teki äänirooleja piirrossarjoihin 1970-luvulta lähtien. Francks tunnettiin muun muassa elokuvasta "Huumekatu" ja sarjasta "The Phoenix Team" 1980-luvulla. Näiden ohella hän esiintyi vaudevillessa ja useissa eri jazztapahtumissa.


title: Don Francks

text: Francks oli naimisissa näyttelijä Lili Francksin kanssa ja heillä oli kaksi lasta: Cree Summer ja Rainbow Sun Francks.


title: Rutumi

text: Rutumi () on kylä Lapinjärven kunnassa ja sijaitsee valtatie 6:n varrella. Rutumi sijaitsee Lapinjärven läntisessä osassa rajoittuen lännessä Liljendaliin ja koillisessa Ingermaninkylään. Rutumin läpi virtaa Rutuminjoki. Alueella sijaitsee myös Tenalampi.


title: Rutumi

text: Nimen historia liittynee lautamies Jöns Rudin, josta Rudom olisi syntynyt: om-pääte on tyypillinen Itä-Uudellamaalla, erityisesti Pernajassa ja Liljendalissa.


title: Rutumi

text: Rutumissa sijaitsee myös Rutumin kartano (), joka perustettiin 1732.


title: Rutumi

text: Rutumiin putosi 10. elokuuta 1941 neuvostoliittolainen pommituslentokone Petljakov Pe-8, jonka miehistöstä kuolivat: päälentäjä yliluutnantti (vanhempi luutnantti) A. I. Panfilov (1908), suunnistaja G. S. Boloboshko (1906), lentoinsinööri A. G. Gainutdinov (1911), apulaislentoinsinööri V. E. Tjushkin (1910), pommittaja- ja nokka-ampuja luutnantti I. V. Shatrov (1914). Myöhemmin turmasta saamiinsa vammoihin kuoli radisti kersantti V. I. Stanevski (1920). Heidän muistokseen on Rutumiin graniittikiveen kiinnitetty muistolaatta 5. toukokuuta 1985. Kivessä on myös pienoismalli lentokoneesta.


title: Vilho Tattari

text: Vilho Toivo Tattari () oli suomalainen jääkärivänrikki.


title: Vilho Tattari

text: Hänen vanhempansa olivat maanviljelijä Aleksanteri Tattari ja Maria Haikonen. Hänet vihittiin avioliittoon vuonna 1921 Aleksandra Niikon kanssa, joka kuoli vuonna 1935 ja hän avioitui toisen kerran vuonna 1937 Tyyne Ruuskan kanssa.


title: Vilho Tattari

text: Tattari kävi kansakoulun ja Taistelukoulun kanta-aliupseerikurssin vuonna 1924 sekä yksityisen autonkuljettajakursssin vuonna 1925 ja armeijan autokurssin vuonna 1934.


title: Vilho Tattari

text:
Tattari työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 8. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Pataljoonan rintamalta paluun jälkeen Tattari siirrettiin pataljoona 2. konekiväärikomppaniaan 10. heinäkuuta 1917.
Tattari astui Suomen Valkoisen armeijan palvelukseen Saksassa 7. helmikuuta 1918 vannottuaan ensin lippuvalan ja allekirjoitettuaan palvelusitoumuksen. Tässä tilaisuudessa hänet ylennettiin varavääpeliksi. Saksasta Suomeen hän saapui 18. helmikuuta 1918 aselaivoja seuranneen jääkäreiden etukomennuskunnan mukana Vaasaan. Vaasasta hänet määrättiin joukkueenjohtajaksi 2. Krenatöörirykmentin Seinäjoen pataljoonan konekiväärikomppaniaan. Hän otti sisällissodassa osaa taisteluihin Kuhmoisissa, Länkipohjassa, Orivedellä, Vääksyn-Kangasalan akselilla, Moisiossa, Lempäälässä ja Vesilahdella sekä rykmentin etenemisliikkeeseen Valkeakosken, Hauhon, Tuuloksen ja Lammin kautta Koskelle.


title: Vilho Tattari

text: Tattari siirrettiin sisällissodan jälkeen 17. heinäkuuta 1918 Suomen valkoisen kaartin 1. konekiväärikomppaniaan, josta hän erosi 16. helmikuuta 1919 ja siirtyi myöhemmin Salmin rajavartioston palvelukseen 1. komppanian vääpeliksi. Salmissa hän palveli vuoteen 1923 saakka, jolloin hän siirtyi koulutusaliupseeriksi Karjalan kaartin rykmentin 2. konekiväärikomppaniaan, missä hän palveli 22. tammikuuta 1925 asti. Takaisin Salmiin hän siirtyi 4. tammikuuta 1926 ja hänet sijoitettiin päälliköksi Salmin rajavartiostoon. Päällikkönä hän ei tosin ollut kuin 30. huhtikuuta 1926 saakka, jolloin hän siirtyi koulutusaliupseeriksi Savon jääkärirykmentin 6. komppaniaan, missä hän palveli 1. marraskuuta 1927 saakka. Marraskuun alussa vuonna 1927 hänet siirrettiin koulutusaliupseeriksi Kuormastopataljoonan (myöhemmin Huoltopataljoona 2.) kuormastokomppaniaan, kunnes 31. joulukuuta 1927 hän siirtyi autonkuljettajaksi autokomppaniaan. Vuoden 1932 alussa hänet siirrettiin korjaamon johtajaksi Vuoksen jääkäripataljoonaan (myöhemmin Jääkäripataljoona 4). Vuoksen jääkäripataljoonassa hän siirtyi seuraavaksi 1. toukokuuta 1934 alkaen moottoriajoneuvoaliupseeriksi. Armeijasta hän erosi 16. helmikuuta 1938 sairauden takia. Myöhemmin hän työskenteli vielä Ammuslataamon autonkuljettajana. Hänet haudattiin Kangasalle.


title: Pekinkylä

text: Pekinkylä () on kylä Lapinjärven kunnassa. Pekinkylä rajoittuu lännessä Liljendaliin, luoteessa Ingermaninkylään idässä Heikinkylään, etelässä Lapinkylään ja pohjoisessa Kirkonkylään. Nimi Bäckby juontuu purosta (Bäckbybäcken), joka virtaa Heikinkylän ja Pekinkylän välissä. Pekinkylän asukasluku on 72, ja se on näin yksi Lapinjärven pienimmistä kylistä. Valtaosa kylän asukkaista on ruotsinkielisiä.


title: Bruno K. Öijer

text: Bruno Keats Öijer (alk. "Bruno Kenneth Öijer", nimenmuutos 1999), s. 26. marraskuuta 1951 Linköping, Itä-Götanmaan lääni, Ruotsi) on ruotsalainen runoilija ja kirjailija. Hänen puolisonsa on taiteilija Maya Eizin Öijer.


title: Bruno K. Öijer

text: Bruno K. Öijer kuvaa itse runojaan sanoin:


title: Bruno K. Öijer

text: Öijer on esikoiskokoelmansa ilmestyttyä 1973 ollut usein esiintymislavalla esittämässä yleisölle runojaan, ja hän kiersi joitakin vuosia 1970-luvun puolivälissä Per-Eric Söderin, Erik Fylkesonin, Leif Elggrenin ja muiden kanssa runoryhmänä nimellä "Vesuvius". Hänen näyttämöilmaisunsa muistuttaa rockmusiikkia, ja 1986 hän ja Brynn Settels julkaisivat yhdessä albumin "Skugga kommer". Öijer on myös useita kertoja ollut yhteistyössä Fläskkvartettenin kanssa, joka soitti hänen kanssaan televisiossa muun muassa ohjelmassa ”Skisser till ett av dödens tal”. 6. kesäkuuta 2003 Öijer esiintyi yhtyeen Kent konsertissa Tukholman stadionilla. Syksyllä 2008 Öijer oli kiertueella, joka koostui pääasiassa vastikään julkaistulta kokoelmasta "Svart som silver". Ruotsin televisio on kuvannut joitakin esiintymisiä, esimerkiksi Södra teaternissa Tukholmassa marraskuun lopulla 2008.


title: Bruno K. Öijer

text: Öijer on saanut taiteilijantyölleen Ruotsin valtion ansiotakuun.


title: Bruno K. Öijer

text: "Chivas Regal" (1978)


title: Lapinkylä (Lapinjärvi)

text: Lapinkylä () on kylä Lapinjärven kunnassa. Lapinkylä sijaitsee Liljendalin, Pernajan ja Lapinjärven rajojen risteyskohdassa, Harsbölen pohjoispuolella, Heikinkylän ja Pekinkylän eteläpuolella. Lapinkylässä on 57 asukasta, ja se on Lapinjärven toiseksi pienin kylä asukasluvultaan ennen Harsböleä.


title: Lapinkylä (Lapinjärvi)

text: Lapinkylän nimi tulee Labbe-nimisen miehen nimestä.


title: Lindkoski

text: Lindkoski on kylä Lapinjärven kunnassa. Lindkoski rajoittuu lännessa Vasarankylään ja Kirkonkylään, idässä Ruotsinpyhtääseen, pohjoisessa Pukaroon ja etelässä Heikinkylään. Lindkoskella on 223 asukasta. Lindkosken nimi juontuu koskesta, joka virtaa kylän läpi. Lindkoski on, Vasarankylän ohella, Lapinjärven vanhimpia asutuskeskuksia ja siellä on ollut asutusta jo kivikaudelta lähtien.


title: Kansakunnan Lehti

text: Kansakunnan Lehti oli suomalainen kansallismielinen sanomalehti, joka ilmestyi nelisivuisena Helsingissä 15. lokakuuta 1863 - 12. maaliskuuta 1864. Lehden perustaja, kustantaja ja kantava voima oli kielitieteilijä David Europaeus, joka tunnetaan paremmin yhtenä Suomettaren perustajista. Europaeus kirjoitti terävästi yhteiskunnallisista aiheista, ja perusti lehden, koska ei muuten saanut ajatuksilleen riittävästi palstatilaa. Kokonaisuudessaan lehden nimi kuului Kansakunnan Lehti - Kansakunnallinen keskustelemus-lehti Helsingistä.


title: Kansakunnan Lehti

text: Kansakunnan Lehteä julkaistiin kaikkiaan kahdeksan numeroa. Se ilmestyi epäsäännöllisin välein torstaisin. Kansakunnan Lehden levikki jäi kuitenkin niin pieneksi, ettei se elänyt puolta vuotta kauemmin.


title: Changeling – vaihdokas

text: Changeling – vaihdokas () on yhdysvaltalainen vuonna 2008 valmistunut draamaelokuva. Elokuvan on ohjannut Clint Eastwood. Sen päosissa ovat Angelina Jolie, Gattlin Griffith ja John Malkovich. Elokuva perustuu tositapahtumiin.


title: Changeling – vaihdokas

text: Elokuva sai Suomen ensi-iltansa 9. tammikuuta 2009.


title: Changeling – vaihdokas

text: Changeling sijoittuu vuoden 1928 Los Angelesiin. Lauantaiaamuna Christine Collins (Angelina Jolie) hyvästeli Walter-poikansa ja lähti töihin. Palattuaan kotiin hän huomasi pojan kadonneen. Seuraa tulokseton etsintä ja kuukausia myöhemmin itseään Walteriksi väittävä poika palautetaan kotiin. Christine ei kuitenkaan tunnista poikaa omakseen. Poliisien, toimittajien ja omien ristiriitaisten tunteittensa pökerryttämä Christine antaa pojan kuitenkin jäädä yhdeksi yöksi. Harhaiseksi ja sopimattomaksi solvattuna hän löytää liittolaisen papista nimeltä Gustav Briegleb (John Malkovich).Changeling - vaihdokas Finnkinon sivuilla


title: Chinese Cowboys

text: Chinese Cowboys on Pink Fairiesin livealbumi, joka on taltioitu vuonna 1987 yhtyeen hetkellisen comebackin aikoihin Leedsissä ja Long Marston Speedwaylla. Albumin julkaisi vuonna 2005 japanilainen levy-yhtiö Captain Trip.


title: Casto (jalkapalloilija)

text: Casto Espinosa Barriga, yleensä vain Casto (s. 18. kesäkuuta 1982 Badajoz, Extremadura, Espanja) on espanjalainen jalkapallomaalivahti. Hän edustaa Espanjan pääsarjassa pelaavaa Real Betisiä.


title: Casto (jalkapalloilija)

text: Casto siirtyi vuonna 2006 Real Betisin riveihin. Ensimmäisenä kautenaan sevillalaisseurassa hän toimi lähinnä edustusjoukkueen kolmosmaalivahtina, täten hän pelasi pääosin Betisin reservijoukkueessa. Seuraavana kautena Betisiin hankittiin portugalilaisvahti Ricardo ja näytti siltä, että Casto jää jälleen kolmosvahdiksi. Myöhemmin kauden aikana Toni Doblasin vakavan loukkaantumisen takia, Casto kutsuttiin edustusjoukkueeseen. Ricardon heikkojen esityksien myötä, Casto sai mahdollisuuden ja debytoi pääsarjassa 16. joulukuuta 2007 ottelussa Almeríaa vastaan.


title: Casto (jalkapalloilija)

text: Maaliskuussa 2008 hän nousi ohi Ricardon joukkueen ykkösvahdiksi. Caston ensimmäisissä viidessä ottelussa, Betis voitti niistä neljä ja otti kolme voittoa putkeen yli kahteen vuoteen. Hän piti kolmessa ottelussa maalinsa puhtaana.


title: Casto (jalkapalloilija)

text: Kaudella 2008–2009 Francisco Chaparron jäätyä joukkueen luotsiksi, Casto jatkoi joukkueen kiistattomana ykkösvahtina, voitettuaan Ricardon kamppailussa ykkösvahdin paikasta.


title: Taolaiset rakastelumenetelmät

text: Taolaiset rakastelumenetelmät (合氣, yksinkert.: 合气, pinyin: héqì), kirjaimellisesti "energioiden yhdistäminen", merkitsee menetelmiä, joiden avulla rakastelun aktia käytetään parin henkilökohtaisten energioiden vahvistamiseen, keräämiseen ja jakamiseen. Harjoittajien mielestä näiden rakastelutaitojen soveltaminen ylläpitää terveyttä ja auttaa pitkäikäisyyden saavuttamisessa. Taolaiset uskoivat, että yhdessä muiden alkemististen ja henkisten harjoitusten kanssa ne auttoivat ihmistä tulemaan kuolemattomaksi. Rakastelun taitoa kutsutaan myös "yinyang-menetelmäksi" tai "makuukamariopiksi".


title: Taolaiset rakastelumenetelmät

text: Yinyang-menetelmän konsepti mainitaan kirjallisissa lähteissä Zhou-dynastian loppupuolella, josta lähtien sitä on harjoitettu joko vapaasti tai kieltojen kahlitsemana. Qin-dynastian aikana monet varhaiset seksologiset teokset joutuivat keisari Qin Shi Huangdin kirjarovioihin.


title: Taolaiset rakastelumenetelmät

text: Seksuaalitaitojen suosio kasvoi Han-dynastiasta lähtien ja saavutti huippunsa Tang-dynastian aikana. Han-dynastian kaudella tietoja aiemmin kielletystä ja tuhotusta kirjallisuudesta kerättiin ja julkaistiin yleiseen levitykseen. Näiden joukossa oli seksuaalisuutta käsittelevää kirjallisuutta. Jotkut taolaiset lahkot harjoittivat sukupuoliyhdyntää energiaharjoituksena nimeltään "heqi" ("energioiden yhdistäminen"). Varhaisimmat tunnetut taolaiset seksuaaliset kirjoitukset on löydetty Mawangduin haudoista. Vaikka taolaisuus ei tuolloin ollutkaan vielä täysin kehittynyt järjestelmänä, nämä tekstit ovat osin erittäin samankaltaisia kuin myöhemmän Tang-dynastian vastaavat, kuten "Ishinpō" (医心方, pinyin: yìxīnfāng), vanhin säilynyt japanilainen lääketieteellinen teos 900-luvulta, johon oli koottu teorioita ja menetelmiä kahdestasadasta kiinalaisesta tekstistä.


title: Taolaiset rakastelumenetelmät

text: Tang-dynastian kaudella taolaisuudesta tuli valtion uskonto ja siihen liittyvä seksuaalienergian oppi kukoisti. Kansaa innostivat kertomukset keisarien romanttisista makuukamaritavoista.


title: Taolaiset rakastelumenetelmät

text: Song-dynastian aikana suhtautuminen seksuaalisuuteen muuttui täysin. Kungfutselaisuus alkoi hallita ihmisten moraalikäsityksiä. Sen vaikutuksesta naisia alettiin pitää alempiarvoisena sukupuolena, sukupuolten välistä kanssakäyntiä rajoitettiin ja yhdyntä oli hyväksyttävää vain jälkeläisten saamiseksi. Seksistä tuli tabu. Eroottiset taideteokset ja kirjallisuus kiellettiin ja tuhottiin. Kungfutselaiset väittivät, että miesten ja naisten pysyminen erillään toisistaan useimmissa sosiaalisissa toimissa oli ollut käytäntö jo kaksituhatta vuotta sitten ja määrätietoisesti tukahduttivat seksuaalitaitojen perinteen.


title: Taolaiset rakastelumenetelmät

text: Ming-dynastian aikana suhtautuminen erotiikkaan muuttui suvaitsemammaksi ja tällöin alettiin julkaista varsinaista eroottista kirjallisuutta. Kirjapainotaidon kehittyminen salli kirjojen painamisen suuressa mittakaavassa tavallisen kansan viihdykkeeksi. Merkittävin eroottinen teos oli "Jinpingmei", yksi Kiinan neljästä loistavasta romaanista. Muita Ming-kauden suomeksi julkaistuja eroottisia teoksia ovat mm. Ling Meng-tšun "Kiinalaisia lemmentarinoita" ja Feng Meng-lungin "Kaunis jalkavaimo", johon on kerätty Tang-kaudelta kansan parissa perintönä kulkeneita tarinoita.


title: Taolaiset rakastelumenetelmät

text: Qing-dynastian mantšuhallinnon aikana moralistinen asenne sai jälleen vallan ja jopa keisarin aviolliset suoritukset tehtiin eunukkien valvovien silmien alla. Seksikielteisyyden vuoksi kirjallisuutta sensuroitiin ja seksuaalitaidot katosivat julkisuudesta. Jotkut tekstit säilyivät ainoastaan Japanissa, eikä useimmilla tutkijoilla ollut aavistustakaan siitä, että varhaisessa kiinalaisessa kulttuurissa oli ollut erilainen suhtautuminen seksuaalisuuteen.


title: Taolaiset rakastelumenetelmät

text: Taolaisen ajattelun mukaan qi on osa kaikkea olemassaolevaa. Se liittyy toiseen ihmiskehon energeettiseen aineeseen, jingiin (精), jonka loppumisesta seuraa kuolema.


title: Taolaiset rakastelumenetelmät

text: Jingiä erittyy ruumiinnesteiden, erityisesti siemennesteen, munasolujen ja syljen mukana. Siksi uskottiin, että miehen kannatti vähentää ejakulaatioiden määrää tai välttää niitä täysin säilyttääkseen elämäneliksiirinsä. Taolaiset sovelsivat hyvin pitkälle vietyjä tekniikoita, jotka stimuloivat, lisäsivät ja säilyttivät heidän nesteitään. Väitetään, että toiset kierrättivät jopa omia ulosteitaan.


title: Taolaiset rakastelumenetelmät

text: “Esenssien (eritteiden) yhdistäminen” on oppi miehen ja naisen välisen yhdynnän seurauksena syntyvän jingin hyödyntämisestä. Kun rakastellessa muodostuu jingiä, ihminen voi muuntaa osan tästä qiksi ja täydentää omaa elinvoimaansa. Harrastamalla mahdollisimman paljon seksiä ihmiset saattoivat kerätä alati enemmän jingiä ja näin kokea monia terveydelle suotuisia vaikutuksia.


title: Taolaiset rakastelumenetelmät

text: Yin-yang on keskeinen kiinalainen käsite. Sukupuolista puhuttaessa yang viittaa mieheen ja yin naiseen. Mies ja nainen vastaavat taivasta ja maata, mutta ovat joutuneet erilleen. Vaikka taivas ja maa ovat ikuisia, mies ja nainen kokevat ennenaikaisen kuoleman. Rakastellessaan nainen ja mies yhtyvät luoden hetkeksi kuolemattoman taivaan ja maan, yinin ja yangin liiton. Yhdyntä tuottaa jingiä, josta syntyy uusi elämä. Siten eri yhdyntäasennot ja rakastelun asteet ovat merkityksellisiä. Yinyang-oppia käsittelevät kirjat kuvaavat joukon yhdyntäasentoja, joita käytetään erityisesti sairauksien ehkäisemiseen ja parantamiseen.


title: Taolaiset rakastelumenetelmät

text: Monet taolaiset harjoittajat yhdistävät siemennesteen menetyksen elinvoiman vähenemiseen: ylenmääräinen nesteen menetys johtaa ennenaikaiseen ikääntymiseen, tauteihin ja yleiseen väsymykseen. Toiset taolaiset esittävät, että miehen ei tulisi ikinä ejakuloida, toiset taas antavat tietyn kaavan, joka määrittelee säännöllisten ejakulaatioiden maksimimäärän terveyden ylläpitämiseksi. Ylipäänsä ideana on rajoittaa nesteiden menetystä niin paljon kuin mahdollista henkilön toivoman harjoitustason mukaan. Kun nämä seksuaaliharjoitukset siirtyivät perimätietona eteenpäin vuosisatojen kuluessa, jotkut harjoittajat päätyivät painottamaan vähemmän ejakulaation rajoittamista. Silti, ”siemenensä pidättäminen” on eräs taolaisen seksuaaliharjoituksen perusopinkappaleista.


title: Taolaiset rakastelumenetelmät

text: Taolaisilla on erilaisia menetelmiä ejakulaation hallintaan. Ejakulaation välttämiseksi mies saattoi tehdä pari eri asiaa. Hän saattoi vetäytyä juuri ennen orgasmia käyttäen metodia, jota Joseph Needham kutsui nimellä ”coitus conservatus”. Toisessa menetelmässä mies painoi sormillaan kivesten ja peräaukon välistä aluetta aiheuttaen käänteisen ejakulaation rakkoon. Nykyään tiedetään, että tämä menetelmä aiheuttaa käänteisen ejakulaation, mutta taolaiset uskoivat, että siemenneste siirtyi päähän ja ”ravitsi aivoja”. Needham kutsui tätä nimellä ”coitus thesauratus”. Jotkut taolaiset oppineet kutsuvat tätä ”miljoonan dollarin pisteeksi” (viittaus Mantak Chialta), pitäen sitä joko halpana opetuksena tulojen saamiseksi tai hätäapumenetelmänä, uskoen, että se jollain tapaa vähensi ”jingin” menetystä verrattuna totaaliseen ejakulaatioon. Nykyisin jotkut taolaisia menetelmiä opettavat ovat luopuneet sormitekniikan suosittelusta tultuaan siihen tulokseen, että siitä voi olla enemmän haittaa kuin hyötyä useimmille harjoittajille.


title: Taolaiset rakastelumenetelmät

text: Eräs metodi perustuu siihen, että harjoittaja kouluttaa itsensä erottamaan toisistaan ejakulaation ja orgastiset lihassupistukset (lantiolihasten supistukset, jotka pumppaavat eturauhasta ja siemennestettä). Nämä impulssit erottamalla mies voi orgasmin hetkellä lopettaa penetraation pysyen silti partnerinsa sisällä. Keskittymisen avulla "siemennesteen" virtaus ohjataan ylös pitkin selkärankaa pään alueelle. Tätä kutsutaan ”siemennesteen kääntämiseksi aivoja ravitsemaan”. Kun mies on vakiintunut tässä, eikä enää ejakuloi, hän on ”kesyttänyt valkoisen tiikerin”. Energiaa voidaan sen jälkeen kierrättää ”mikrokosmisella kiertoradalla”. Miehen kehon painovoiman keskukseen eli ”sinooperipeltoon” (dantian), jossa jumalallinen qi syntyy, muodostuu ”kastehelmi”. Kehossa kiertävän qin määrän kasvaessa se myös voimistuu ja on puhtaampaa.


title: Taolaiset rakastelumenetelmät

text: Suuri osa vanhimmista rakastelun taitoa käsittelevistä kirjoista oli esitetty Huangdin, myyttisen Keltaisen keisarin (2497 - 2398 eaa.) ja kolmen neidon välisenä keskusteluna. Neidot olivat "Sunu" (素女 sùnǚ - luonnollinen neito) eli "Valkoisen joen kuningatar" tai "Simpukankuoren jumalatar", "Xuannu" (玄女 xuánnǚ - salaperäinen neito), "Kuolemattomuuden persikka" sekä "Cainu" (才女 cáinǚ - lahjakas neito), "Monivärinen jumalatar". He vastasivat Huangdin seksuaalisuutta käsitteleviin kysymyksiin. Naiset siis asetettiin seksuaalisuuden opettajien asemaan.


title: Taolaiset rakastelumenetelmät

text: Taolaisille seksissä ei ollut kyse vain miehen miellyttämisestä. Naista piti kiihottaa ja miellyttää, jotta seksuaaliakti olisi molemmin puolin antoisa. Rakastelu saattoi toteutua vain, jos molemmat osapuolet halusivat sitä. Vanhimmissa tunnetuissa teoksissa puhutaan yhdynnästä tasapuolisesti naista ja miestä tyydyttäväksi ja ravitsevaksi aktiksi, jonka aikana molemmat tuottivat ja vaihtoivat jingiään ja qitään.


title: Taolaiset rakastelumenetelmät

text: Han-kaudelta lähtien taolaiset menetelmät alkoivat keskittyä enemmän miehen qin ja jingin keräämiseen. Teksteissä puhutaan enenevässä määrin rakastelusta miehisestä näkökulmasta, eikä niissä käsitellä sitä, miten naiset voisivat hyötyä seksistä. Monet teksteistä keskittyvät selittämään, miten mies saattoi käyttää seksiä pidentääkseen elinkaartaan ja naisista tuli tämän pyrkimyksen välineitä. Miehen elämä pidentyisi naisen elämänenergioiden (jing ja qi) vastaanottamisella. Miehen piti miellyttää ja tyydyttää naista saadakseen tämän erittämään jingiä, jota voi sulauttaa itseensä lisätäkseen omaa qi'tään. Katsottiin, että nainen ei menettänyt qitä eikä näin heikentynyt yhdynnän seurauksena. Naisella oli voima tuottaa uutta elämää eikä hänen tarvinnut kantaa huolta ejakulaatiosta tai uupuneisuuden vaiheesta.


title: Taolaiset rakastelumenetelmät

text: Naisista tuli hyödykkeitä, joita käytettiin qin keräämiseen. Miehiä kannustettiin olemaan rajoittamatta itseään vain yhteen partneriin ja heille suositeltiin seksin harjoittamista yksinomaan sellaisen naisen kanssa, joka oli kaunis, eikä ollut vielä synnyttänyt. Vaikka miehen tuli miellyttää naista seksuaalisesti, tämä oli silti pelkkä objekti. Naiseen viitataan “vihollisena”. Tämä johtui näkemyksestä, että osa seksuaaliaktista koski naisen kyvyn "varastamista". Rakastelua kutsuttiin ”varastamisen ja voimistumisen taisteluksi”. Nämä seksuaalimetodit voidaan nähdä sodankäyntimenetelmiä vastaavina. Rynnäkön sijasta taistelu koostui harhautuksista ja liikkeistä, jotka heikensivät vihollisen vastuksen. Myöhemmissä Ming-dynastian teksteissä naiset olivat menettäneet kaikki ihmismäiset piirteensä ja heihin viitattiin ”toisena”, ”patana” tai ”uunina”. Naisen miellyttämisen tärkeys väheni myöhemmissä teksteissä.


title: Taolaiset rakastelumenetelmät

text: Ajan ja paikan merkitys on keskeinen osa kaikkia kiinalaisia oppeja. Siten yhdynnälle on määritelty kielletyt ja suositeltavat tilanteet sancain (三財 sāncái, kolme aarretta) mukaan. Nämä ovat taivas (天 tiān), maa (地 dì) ja ihminen (人 rén). Listoja sallituista ja kielletyistä tilanteista on vuosisatojen kuluessa julkaistu useissa teoksissa kuten "Huangdi neijing" (黄帝内經 "Keltaisen keisarin sisäinen klassikko", n. 300-200 eaa.) ja "Makuukamarin terveydelliset edut" Tang-dynastian ajalta.


title: Taolaiset rakastelumenetelmät

text: Yhdynnän harjoittaminen epäsuotuisina aikoina voi häiritä qin virtausta ruumiissa ja osapuolten välillä. Se voi vahingoittaa miehen sielua, heikentää ruumiinvoimia ja aiheuttaa sairauksia. Tällaisissa tilanteissa alulle saatetuista lapsista saattaa perimätiedon mukaan tulla hulluja, tyhmiä, pervessejä tai houkkia, mykkiä, kuuroja, rampoja tai sokeita, epäkelpoja ja väkivaltaisia.


title: Taolaiset rakastelumenetelmät

text: Taivaan kielto


title: Taolaiset rakastelumenetelmät

text: Taivas edustaa taivaankappaleiden ja ilmakehän vaikutusta. Yhdyntää pitää välttää bing- ja ding-päivinä, neljäsosa- ja täydenkuun sekä kuun- ja auringonpimennyksien aikaan; samoin päivinä, jolloin esiintyy voimakkaita sateita, sumua, kylmyyttä tai kuumuutta, ukkosta, salamointia, pimeyttä taivaan ja maan päällä, sateenkaaria tai maanjäristyksiä.


title: Taolaiset rakastelumenetelmät

text: Ihmisen kielto


title: Taolaiset rakastelumenetelmät

text: Koska seksi voimistaa energian virtausta, ei sitä pidä harjoittaa tietyissä fyysisissä ja emotionaalisissa tilanteissa. Näitä ovat juopumus ja täysi vatsa, hyvin onnellinen, vihainen, surullinen tai huolestunut.


title: Taolaiset rakastelumenetelmät

text: Maan kielto


title: Taolaiset rakastelumenetelmät

text: Paikan energia vaikuttaa ihmiseen hitaammin, joten se ei välttämättä aiheuta välittömiä ongelmia. Kielletyissä paikoissa rakastelu voi kuitenkin vahingoittaa ihmisen kohtaloa ja erityisesti hänen jälkeläisiään. Rakastelun paikkaa valittaessa tulee välttää auringonpaistetta, kuun tai tähtien valoa, keittiötä, pyhäkköjä, buddhalaisen temppelin, kaivon, uunin ja ulkovessan sekä hautojen ja arkkujen läheisyyttä. Huomattavien luonnonmuodostelmien energia voi vahingoittaa ihmisen qin virtausta. Rakastelu vuorella häpäisee sen pyhyyttä.


title: Taolaiset rakastelumenetelmät

text: Seitsemän tilannetta


title: Taolaiset rakastelumenetelmät

text: Sunun (luonnollisen neidon) nimissä on säilynyt lista seitsemästä tilanteesta, jolloin pitää välttää yhdyntää: kuu tai aurinko ei ole kirkas, huono sää, epämukava ympäristö, heti ruokailun jälkeen, vessassa käynnin jälkeen, raskaan ruumiillisen työn jälkeen ja hiukset märkinä.


title: Taolaiset rakastelumenetelmät

text: Rakastelu suotuisissa olosuhteissa vahvistaa immuunipuolustusjärjestelmää ja auttaa parantamaan sairauksia. Taivas eli aika on suotuisin alkuillasta. Erityisesti hedelmöitymisen kannalta vuodenajoista kevät on paras; sitä seuraavat syksy, kesä ja talvi. Maa eli paikka suosii silloin, kun sää on hyvä, maan ja auringon välillä ei ole esteitä ja ollaan miellyttävässä sisätilassa. Ihmisen onni tulee terveestä ruumiista ja rauhallisesta mielentilasta.


title: Taolaiset rakastelumenetelmät

text: Lasten saamisen kannalta oikean päivän valinta oli myös tärkeää. Tilanteet, joita kutsutaan "yhdeksäksi tuhoksi", vaikeuttavat hedelmöitymistä: keskipäivä, keskiyö, auringonpimennys, kuunpimennys, ukonilma, talven alku, kuukauden alku (uusikuu), humala (tai huumeet) sekä täysi vatsa.


title: Taolaiset rakastelumenetelmät

text: Toukokuu on paras kuukausi hedelmöityä. Suotuisat päivät ovat heti kuukautisten päätyttyä. Kuukautisten jälkeiset ensimmäinen, kolmas tai viides päivä ovat parhaat. Jos näinä päivinä mies ejakuloi keskiyön jälkeen, lapsesta tulee todennäköisemmin poika, koska pariton luku on yang. Jos halutaan tyttö, miehen tulee ejakuloida toisena, neljäntenä tai kuudentena päivänä kuukautisten loppumisesta, koska parillinen luku on yin. Päivää pitää hallita suotuisa tähtikuvio tai sen pitää olla ruhtinas- tai ministeripäivä (päivän taivaallinen runko on vuodenajan oma elementti). Vielä parempi on, jos myös päivän maallinen oksa on vuodenajan omaa elementtiä.


title: Taolaiset rakastelumenetelmät

text: Jos näitä suosituksia noudatetaan, perheen jälkikasvu on hyvä, viisas ja hyveellinen. Jos taas ei, jälkikasvu on paha ja suku kuolee ajan myötä pois.


title: Taolaiset rakastelumenetelmät

text: Kaikki seksiä koskevat säännöt auttoivat kuolemattomuuden saavuttamisessa. Ge Hongin (葛洪 Gě Hóng 284-363 tai 283-343 jaa.), taolaisen alkemistin mukaan, ”kuolemattomuutta etsivien tulee saavuttaa täydellisyys kaikkein välttämättömimmissä asioissa. Nämä koostuvat jingin säilömisestä, qi:n kierrättämisestä ja mahtavan lääkkeen nauttimisesta.” Seksuaalitaidot käsittelivät ensimmäistä sääntöä, jingin säilömistä. Jingin säilöminen vaati sen lähettämistä ylös aivoihin, mikä edellytti miehen ejakulaation välttämistä seksin aikana. Tämän harjoituksen tuloksena taolaisten mukaan siemenneste kulki aivoihin selkärankaa pitkin raviten niitä, sen sijaan, että olisi poistunut kehosta. Miehen tuli myös harrastaa seksiä usein, sillä kaikenlainen pidättyminen johti yinin ja yangin yhteistoiminnan puutteeseen. Jos ihminen harrasti seksiä oikein, hän saattoi lopulta saavuttaa kuolemattomuuden. Ge Hong sanoo kuitenkin myös, että yksinomaan seksuaalitaitojen harjoittaminen kuolemattomuutta silmällä pitäen oli haihattelua. Alkemiaa tuli harjoittaa seksuaalitekniikoiden rinnalla.. Han-dynastia:


title: Taolaiset rakastelumenetelmät

text: Hauta 3, Mawangdui, haudattu 168 eaa.:


title: Taolaiset rakastelumenetelmät

text: Sui-dynastia


title: Taolaiset rakastelumenetelmät

text: "Ishimpon" sisältämät tekstit:


title: Taolaiset rakastelumenetelmät

text: Tang-dynastia


title: Novosokolnikin piiri

text: Novosokolnikin piiri () on paikallinen itsehallintoalue Pihkovan alueella Venäjällä. Alueen kaakkoisosassa sijaitsevan piirin pinta-ala on 1 616 neliökilometriä. Asukkaita on 17 200 henkeä (vuonna 2009).


title: Novosokolnikin piiri

text: Vuonna 1927 perustetun piirin hallinnollinen keskus on Novosokolnikin kaupunki, jonka lisäksi siihen kuuluu 9 maalaiskuntaa.


title: Novosokolnikin piiri

text: Piirin kautta kulkevat Pietarista etelään ja Moskovasta Riikaan johtavat rautatiet, jotka risteävät Novosokolnikin kaupungissa. Piirin ja kaupungin kautta kulkee itä-länsisuunnassa myös Moskovasta Latvian rajalle johtava M9-valtatie.


title: Novosokolnikin piiri

text: Pääelinkeino on maatalous, joka on erikoistunut maidon ja lihan tuotantoon. Teollisuutta edustavat leipätehdas, ompelimo, pellavanjalostuslaitos sekä tien- ja talonrakennusta harjoittava yritys. Tärkeä merkitys on myös rautatieliikenteellä, jonka palveluksessa on 15 % työvoimasta.


title: Novosokolnikin piiri

text: Nähtävyyksiä ovat 1100–1200-luvun maalinnoituksen jäänteet Novojen kylässä, vuonna 1884 rakennettu Pokrovan kirkko Runovossa sekä Novosokolnikin kotiseutumuseo.


title: Live at the Roundhouse/Previously Unreleased/Do It ’77

text: Live at the Roundhouse/Previously Unreleased/Do It '77 on Pink Fairiesin kokoelma, joka sisältää albumit "Live at the Roundhouse 1975" ja "Previously Unreleased" sekä bonuksena Twink and The Fairies-nimikkeellä julkaistun singlen "Do It '77" (kpl. 12-14).


title: Tuiran seurakunta

text: Tuiran seurakunta on yksi Oulun seurakuntayhtymän seitsemästä seurakunnasta. Seurakunta toimii Oulun kaupungin Tuiran, Puolivälinkankaan, Koskelan, Pateniemen ja Kaijonharjun alueilla. Seurakunnassa on noin 40 000 jäsentä, noin 66,7 % alueen väestöstä.


title: Tuiran seurakunta

text: Tuiran seurakunta aloitti toimintansa vuonna 1966. Oulun, Oulujoen kunnan ja Pateniemen kuntaliitoksessa Oulun tuomiokirkkoseurakunta kasvoi, kun Pateniemen alue liitettiin siihen. Seurakuntaa pidettiin liian suurena, niinpä tuomiokirkkoseurakunnan ja Oulujoen seurakunnan yhteinen kirkkovaltuusto päätti, että nämä kaksi seurakuntaa jaettaisiin neljäksi seurakunnaksi. Yksi näistä neljästä oli Tuiraan seurakunta. Kirkkohallitus ja valtioneuvosto vahvistivat päätöksen kesällä 1965 ja jako astui voimaan vuoden 1966 alusta. Seurakunnan ensimmäinen kirkkoherra oli Paavo Paakinaho. Tuiran seurakunnan nykyinen, järjestyksessä neljäs, kirkkoherra on Niilo Pesonen.


title: Toivo Kolehmainen

text: Toivo Kalervo Kolehmainen () oli suomalainen jääkärimajuri.


title: Toivo Kolehmainen

text: Hänen vanhempansa olivat kansakoulunopettaja Eero Leonhard Kolehmainen ja Alma Elisabeth Tynninen. Hänet vihittiin avioliittoon vuonna 1917 Nadja Guscheffin kanssa, joka kuoli vuonna 1937. Toisen kerran hän avioitui vuonna 1938 Anni Selänteen kanssa.


title: Toivo Kolehmainen

text: Kolehmainen kävi kuusi luokkaa Kokkolan suomalaisesta yhteiskoulua ja suoritti seitsemännen luokan Turun suomalaisessa lyseossa vuonna 1931. Hän suoritti Viipurin upseerikokelaskurssin vuosina 1918–1919 ja viestiupseerikurssin vuonna 1919 sekä taktiikan soveltamiskurssin Suojeluskuntain päällystökoulussa vuonna 1927 ja Taistelukoulun komppanianpäällikkökurssin vuonna 1928. Hän suoritti myös puutavarakurssin Sahateollisuuskoulussa vuonna 1945.


title: Toivo Kolehmainen

text: Kolehmainen liittyi vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 4. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti vuonna 1917 Polangenissa järjestyn erikoiskurssin (pommarikurssi).


title: Toivo Kolehmainen

text: Kolehmainen saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan aluksi komppanianvääpeliksi ja myöhemmin joukkueenjohtajaksi 1. Jääkärirykmentin 1. jääkäripataljoonan 3. komppaniaan. Hän otti osaa sisällissodan taisteluihin Lempäälässä ja Säiniöllä sekä Viipurissa.


title: Toivo Kolehmainen

text: Kolehmainen siirrettiin sisällissodan jälkeen suoritetussa armeijan uudelleenjärjestelyn yhteydessä joukkueenjohtajaksi Suomen valkoisen kaartin 9. komppaniaan, josta hänet siirrettiin 14. toukokuuta 1920 nuoremmaksi upseeriksi Käkisalmen läänin rykmenttiin ja 22. syyskuuta 1920 Porin rykmenttiin, missä hänet määrättiin 9. kesäkuuta 1921 alkaen 8:nnen ja 31. joulukuuta 1923 alkaen l:sen sekä 21. syyskuuta 1925 alkaen 4. komppanian päälliköksi. Kolehmainen toimi I pataljoonan komentajan viransijaisena 1. kesäkuuta – 28. elokuuta 1929 välisen ajan. Hänet siirrettiin 31. joulukuuta 1932 alkaen Etelä-Savon kutsuntapiirin päälliköksi ja edelleen 1. heinäkuuta 1933 Mikkelin sotilaspiirin päälliköksi sekä 26. marraskuuta 1936 Tampereen rykmenttiin reservialiupseerikoulun johtajaksi.


title: Toivo Kolehmainen

text: Kolehmainen osallistui talvisotaan pataljoonan komentajana 2. Prikaatissa ja osallistui taisteluihin Perojoella, Suursuolla, Leipäsuolla, Heinjoella ja Näätälässä.


title: Toivo Kolehmainen

text: Välirauhan aikana hänet komennettiin aluksi päälliköksi Jalkaväenkoulutuskeskus 9:ään ja edelleen Jalkaväenkoulutuskeskus 12:een, josta hänet siirrettiin V Armeijakuntaan. Armeijakunnasta hänet siirrettiin pataljoonan komentajaksi 11. Prikaatiin.


title: Toivo Kolehmainen

text: Jatkosodan puhjettua Kolehmainen siirrettiin Raahen suojeluskuntapiirin komentajaksi, josta hänet siirrettiin vielä ensimmäisenä sotavuonna Jalkaväenkoulutuskeskus 20:een päälliköksi. Seuraavaksi hänet siirrettiin koulutusupseeriksi Jalkaväenkoulutuskeskus 5:een, jossa hän toimi myöhemmin pataljoonan komentajana. Vuonna 1942 hänet siirrettiin Täydennyspataljoonan komentajaksi Henkilötäydennyskeskus 1:een, missä toimessa hän toimikin aina vuoteen 1944 saakka, jolloin hänet siirrettiin pataljoonan komentajaksi Jalkaväentäydennyskeskus 17:ään. Armeijasta hän erosi sotien jälkeen ja siirtyi voimistelun, terveysopin ja urheilun opettajaksi Salon yhteislyseoon. Hänet haudattiin Veteliin.


title: Veliini

text: Veliini () on hieno ja sileä pergamenttilaatu, jota valmistetaan lampaan-, vuohen- tai vasikannahasta. Veliini on ohutta, pehmeää ja yleensä kestävää. Keskiajalla veliiniä käytettiin erityisesti kirjojen kuvituksissa ja kansissa. Nykyisin veliiniksi voidaan kutsua myös veliini- eli silopaperia.


title: Brad Dourif

text:
Bradford Claude ”Brad” Dourif (s. 18. maaliskuuta 1950 Huntington, Länsi-Virginia, Yhdysvallat) on yhdysvaltalainen näyttelijä. Dourif tuli tunnetuksi änkyttävän nuorukaisen roolistaan elokuvassa "Yksi lensi yli käenpesän" (1975), josta hän sai Oscar-ehdokkuuden. Pian hän sai päärooliin nuorena saarnaajapyrkyrinä John Hustonin draamakomediassa "Wise Blood – levoton veri" (1979). Hänen muita elokuviaan ovat "Mississippi palaa" (1988), "Vapauden kahleet" (1990), "Manaaja III" (1990), "Body Parts" (1991), "Alien – ylösnousemus" (1997), "" (2003), "Halloween" (2007) ja "Halloween 2" (2009). Tunnetuin lienee kuusiosainen kauhuelokuvasarja "Child’s Play", jossa hän toimii tappajanukke Chuckyn äänenä. Hän on näytellyt myös televisiosarjoissa "Deadwood", "Kova laki", "Ponderosa", "" ja "Miami Vice". Dourif on myös vieraillut yhdessä "Salaisten kansioiden" jaksossa murhaajana.
Dourif oli naimisissa Joni Dourifin kanssa. Heillä on kaksi tytärtä, joista Fiona Dourif on myös näyttelijä.


title: Jukka Pojan diskografia

text: Tämä on suomalaisen reggaeartisti Jukka Pojan diskografia.


title: Tohtori Ei

text: Tohtori Ei (alkuteos: "Dr. No") on vuonna 1958 ilmestynyt Ian Flemingin kuudes James Bond -romaani. Markku Lahtelan suomennos ilmestyi 1963, julkaisijana Gummerus.


title: Tohtori Ei

text: Kirjan pohjalta on valmistunut elokuva "Salainen agentti 007 ja tohtori No".


title: Steve Cuden

text: Steve Cuden (s. Pittsburgh) on yhdysvaltalainen käsikirjoittaja, ohjaaja ja tuottaja, joka on kirjoittanut sarjoja 1980-luvulta lähtien. Hän on muun muassa käsikirjoittanut jaksoja animaatioihin, kuten Hopon poppoo, X-Men, Rautamies, The Mask, Gargoyles, Nokkapokka, Tosi viilee haamujengi, , Sonic Underground, Xiaolin Showdown, Prätkähiiret, Loonatics Unleashed ja The Batman.


title: Steve Cuden

text: Vuonna 2002 Cuden tuotti ja ohjasi elokuvan Lucky, josta hänet palkittiin neljässä eri elokuvajuhlissa muun muassa parhaasta ohjauksesta No Dance elokuvajuhlissa.


title: Bruno

text: Bruno on alkujaan saksalainen miehen nimi. Nimi johtuu joko muinaissaksan ruskeaa tarkoittavasta sanasta tai se on lyhentymä nimistä kuten Brunolf tai Brunwart, joissa "Brun" tarkoittaa panssaripaitaa.


title: Bruno

text: Suomessa on Väestörekisterikeskuksen tietojen mukaan annettu syyskuun 2018 loppuun mennessä 2 866 pojalle nimeksi Bruno. Suosituimmillaan nimi oli 1900-luvun alkuvuosikymmenillä.


title: Mamba (albumi)

text: Mamba (KRÄLP 22) on Mamban vuonna 1985 ilmestynyt ensimmäinen albumi. Albumin avausraita ja ensimmäinen single ”Mitä yhdestä särkyneestä sydämestä” nousi hitiksi.


title: Mamba (albumi)

text: Sävellykset ja sanoitukset Tero Vaara, sovitukset Mamba.


title: Heikki Hirvas

text: Heikki Juhani Hirvas (s. 2. elokuuta 1943 Helsinki) on suomalainen geologi. Hän on jäänyt eläkkelle Geologian tutkimuskeskuksesta, jossa toimi yli 40 vuoden ajan erikoisalanaan moreenistratigrafia ja malminetsinnälliset maaperätutkimukset.


title: Heikki Hirvas

text: Hirvas on ollut Geologian tutkimuskeskuksen tutkimusassistentti 1967–1968 ja geologi 1968–1998, sekä YK:n asiantuntijageologi kultatutkimuksissa Perun Andeilla. Hän on tehnyt tutkimusmatkan Antarktikselle Vestfold Hillsin alueelle 1988–1989. Hän palasi GTK:n toimialapäälliköksi 1998, ja on ollut vt. maaperägeologian professori vuodesta 2001. Hirvas on osallistunut Karijoella Susiluolan tutkimuksiin koko tutkimusten ajan.


title: Heikki Hirvas

text: Hirvas on maaperägeologian dosentti Oulun yliopistossa.


title: Heikki Hirvas

text: Hirvaksen puoliso on Marju Rosa Sallinen.


title: Opotškan piiri

text: Opotškan piiri () on paikallinen itsehallintoalue Pihkovan alueella Venäjällä. Alueen keskiosassa sijaitsevan piirin pinta-ala on 2 036 neliökilometriä. Asukkaita on 21 100 henkeä (vuonna 2009).


title: Opotškan piiri

text: Vuonna 1927 perustetun piirin hallinnollinen keskus on Opotškan kaupunki. Lisäksi siihen kuuluu 8 maalaiskuntaa:


title: Opotškan piiri

text: Piirin kautta kulkee Pietarin, Pihkovan ja Valko-Venäjän rajan välinen M20-valtatie.


title: Opotškan piiri

text: Talous perustuu elintarviketeollisuuteen sekä lihan ja maidon tuotantoon erikoistuneeseen maatalouteen. Lisäksi toimii metallitehdas, konepaja, pellavanjalostamo sekä pieniä sahoja.


title: 40 Dayz & 40 Nightz

text: 40 Dayz & 40 Nightz on rap-artisti Xzibitin toinen studioalbumi, joka julkaistiin 25. elokuuta 1998.


title: Ville Pernaa

text: Ville Antti Pernaa (s. 28. joulukuuta 1974 Paimio) on suomalainen poliittisen historian tutkija, Turun yliopiston dosentti ja Suomen Kuvalehden päätoimittaja. Ennen siirtymistään Suomen Kuvalehden päätoimittajaksi hän toimi Turun yliopiston Eduskuntatutkimuksen keskuksen johtajana.


title: Ville Pernaa

text: Poliittisen historian tutkijana Pernaan keskeinen tutkimuskohde on Suomen lähihistoria. Hän väitteli vuonna 2002 valtiotieteen tohtoriksi Turun yliopistosta väitöskirjan aiheena Suomen ja Neuvostoliiton kulttuurisuhteita edistänyt Neuvostoliittoinstituutti. Pernaa on sittemmin tutkinut muun muassa suomalaisen koulutuspolitiikan historiaa sekä politiikan mediajulkisuuden muutosta. Pernaa on toiminut Kanavan päätoimittajana vuodesta 2009. Pernaa aloitti elokuussa 2014 Suomen Kuvalehden päätoimittajana. 1.9.2014 alkaen Pernaa toimii Kanavan ja Suomen Kuvalehden päätoimittajan tehtävien lisäksi Parnasson päätoimittajana.


title: At the Speed of Life

text: At the Speed of Life on rap-artisti Xzibitin debyyttialbumi, joka julkaistiin vuonna 1996. Albumi sijoittui Billboard 200 -listalle sijalle 74.


title: Xisco (jalkapalloilija, 1980)

text: Francisco Javier Muñoz Llompart eli Xisco (s. 5. syyskuuta 1980, Manacor, Baleaarit, Espanja) on espanjalainen jalkapalloilija. Hän edustaa tällä hetkellä Espanjan pääsarjassa pelaavaa Levantea. Hän voi pelata vasempana laitalinkkinä sekä hyökkääjänä.


title: Xisco (jalkapalloilija, 1980)

text: Xisco on lähtöisin Valencian junioriakatemiasta, josta hän siirtyi Recreativo Huelvaan. Kauden aikana hän pelasi yhteensä 38 ottelua ja teki 10 maalia. Vuonna 2001 hän siirtyi Tenerifen riveihin ja palasi kauden jälkeen takaisin Recreativoon. Valencian riveissä hän debytoi kaudella 2003–2004, ja voitti kauden päätteeksi pääsarjamestaruuden. Valenciassa hän pelasi kahden kauden aikana yhteensä 44 ottelua.


title: Xisco (jalkapalloilija, 1980)

text: Vuonna 2005 Xisco teki sopimuksen sevillalaisen Betisin kanssa. Hän pelasi joukkueessa neljän kauden ajan. Kesällä 2009 hän siirtyi Levanteen.


title: Lasse Sammalisto

text: Lauri (Lasse) Tapani Sammalisto (26. joulukuuta 1933 – 1. marraskuuta 1993 Helsinki) oli suomalainen lintutieteilijä.


title: Lasse Sammalisto

text: Sammalisto suoritti ylioppilastutkinnon Helsingin normaalilyseossa vuonna 1952. Hän opiskeli biologiaa ja väitteli filosofian tohtoriksi 24-vuotiaana 1958. Hänen väitöskirjansa kohdelajina oli keltavästäräkki ("Motacilla flava").


title: Lasse Sammalisto

text: Sammalisto toimi Helsingin yliopiston eläinmuseon museonhoitajana 1971–1982. Hänen vastuullaan olivat muun muassa talvilintulaskennat. Sammalisto oli myös yliopiston perinnöllisyystieteen dosentti vuosina 1967–1982 ja Oulun yliopiston vt. perinnöllisyystieteen professori 1970–1971.


title: Lasse Sammalisto

text: Sammalisto kirjoitti 1960-luvulla luonnontieteitä käsitelleitä kirjoituksia Pentti Saarikosken päätoimittamaan "Aikalainen"-lehteen ja hänen on sanottu vaikuttaneen Saarikosken luonnonlyrikkaan saman vuosikymmenen lopulla. Sammalisto kirjoitti osan teokseen "Minne kukat kadonneet" (1969), jonka toimitti Jukka Pakkanen.


title: Johannes Tamminen

text: Johannes Arttur Tamminen () oli suomalainen jääkäri ja Viron armeijan luutnantti.


title: Johannes Tamminen

text: Hänen vanhempansa olivat työmies Juho Kustaa Tamminen ja Julia Tamlander. Hänet vihittiin avioliittoon vuonna 1919 Elin Matilda Matinheimon kanssa.


title: Johannes Tamminen

text: Tamminen kirjoitti ylioppilaaksi Rauman yhteislyseosta vuonna 1912 ja liittyi Satakuntalaiseen osakuntaan. Opintojaan hän jatkoi Helsingin yliopiston filosofisen tiedekunnan historiallis-kielitieteellisellä osastolla vuosina 1912 - 1915.


title: Johannes Tamminen

text: Tamminen liittyi yhtenä niiden vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui elokuuta 18. kesäkuuta 1915. Hänet sijoitettiin joukon 1. komppaniaan. Hänet sijoitettiin 21. joulukuuta 1915 vastaperustettuun Kuninkaallisen, Preussin Jääkäripataljoona 27:n 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Johannes Tamminen

text: Syyskuussa 1917 Tamminen valittiin jäseneksi työläisjääkäreiden toimeenpanevaan komiteaan, joka oli Suomen Sosialidemokraattiseen Puolueeseen yhteyttä pitävä poliittinen elin. Neuvoston toimikunnan puheenjohtajaksi valittiin Heikki Repo sekä Tammisen lisäksi muiksi jäseniksi Juho Kemppainen, F. A.Poltto, V. J. Syväjärvi. Varajäseneksi valittiin Antti S. Hautamäki. Myöhemmin elokuussa 1918 perustettiin vielä Suomen Kommunistisen Puolueen Berliinin-komitea, jonka tehtävänä oli jääkäreiden värmääminen SKP:n palvelukseen vallankumousta toteuttamaan.


title: Johannes Tamminen

text: Hänet siirrettiin hieman ennen pataljoonan kotiuttamista pataljoonan täydennysjoukkoon 10. helmikuuta 1918. Tamminen osallistui jääkärikautenaan Lockstedtissa vuonna 1915 suomalaisen komentosanaston laatimiseen sekä auttoi harjoitus- ja sisäpalvelusohjesäännön suomentamisen kanssa.


title: Johannes Tamminen

text: Tamminen saapui takaisin Suomeen sisällissodan loppuvaiheilla huhtikuun alussa vuonna 1918. Itse sisällissotaan hän ei ehtinyt osallistua vaan liittyi Viron vapaussotaan, missä hän toimi lähettiupseerina Pohjan Poikain rykmentin esikunnassa. Hän otti osaa Viron vapaussodan taisteluihin Valkassa ja Alūksnessa.


title: Johannes Tamminen

text: Viron vapaussodasta palattuaan hän toimi vuosina 1919 – 1920 lähetystösihteerinä Viron-lähetystössä Suomessa. Lähetystöstä hän siirtyi ulkoasiainministeriön sanomalehtijaoston virkamieheksi, missä hän palveli vuoteen 1927 saakka. Vuonna 1932 hän ryhtyi sanomalehtialalle ja sai töitä Suomenmaan päätoimittajana, missä tehtävässä hän työskenteli vuoteen 1933 saakka, jolloin siirtyi kauppasopimuskomitean sihteeriksi, mistä hän siirtyi seuraavana vuonna Suomen vientiyhdistyksen julkaisuosaston johtajaksi. Lisenssiviraston tuontiosaston päälliköksi hänet nimitettiin vuonna 1934. Vuonna 1945 hän siirtyi toimitusjohtajaksi Medicinalia Oy:lle. Hänet haudattiin Raumalle.


title: Paanajärvi (järvi)

text: Paanajärvi (, Па́на-ярви tai Па́нозеро, "Paanajarvi", "Pana-jarvi" tai "Panozero") on järvi Louhen piirissä Karjalan tasavallassa Venäjällä.


title: Paanajärvi (järvi)

text: Se sijaitsee Suomen Neuvostoliitolle luovuttamalla Sallan–Kuusamon alueella. Suomeen kuuluessaan se oli Suomen toiseksi syvin järvi (syvin oli Laatokka) ja syvin kokonaan Suomeen kuuluva järvi (Laatokka oli jaettu Suomen ja Neuvostoliiton kesken). Entisen Paanajärven kylän keskus sijaitsi järven länsipäässä Oulankajoen suulla. Valtakunnanraja kulki järven itäpäässä lyhyen matkan järven rantaa myöten. Nykyään järvi kuuluu Paanajärven kansallispuistoon.


title: Sogndal

text: Sogndal on kunta Sognin ja Fjordanen läänissä Norjassa. Vuonna 2006 Sogndalsfjøran väkiluku oli 2 075.


title: Sogndal

text: Sogndalin nimi muinaisnorjaksi on Sóknardalr. Sogndalissa puhuttu norjalainen murre on nimeltään sognamål.


title: Robert Thomas Moore

text: Robert Thomas Moore (24. kesäkuuta 1882 Haddonsfield, New Jersey – 30. lokakuuta 1958) oli yhdysvaltalainen lintutieteilijä.


title: Robert Thomas Moore

text: Moore opiskeli Pennsylvanian yliopistossa ja Harvardissa, josta hän valmistui 1905. Hän liittyi American Ornithologists' Unioniin vuonna 1898. Moore toimi aktiivisesti liike-elämässä, mutta ehti silti tehdä myös tutkimusta. Hän toimitti Delaware Valley Ornithological Clubin "Cassinia"-lehteä 1911–1916. Vuonna 1915 hän osti Borestone Mountain Fox Ranch -nimisen maatilan Mainesta ja omisti tilan 15 vuotta. Vuosina 1927 ja 1929 Moore teki keräilymatkat Ecuadorin Andeille. Hän oli California Institute of Technologyn kunniajäsen vuosina 1929–1950. Vuosina 1933–1948 hän vieraili yhdeksän kertaa Meksikossa tutkimassa maan linnustoa. 1934–1938 hän toimi Galápagos-komission puheenjohtajana.


title: Robert Thomas Moore

text: Vuonna 1949 Moore valittiin Los Angelesissa sijaitsevan Occidental Collegen kunniatohtoriksi, jossa hän toimi oman eläintieteellisen laboratorion (Moore Laboratory of Zoology) johtajana 1950–1955.


title: Robert Thomas Moore

text: Moore avioitui vuonna 1903 Selma Helena Mullerin kanssa ja toistamiseen 1922 Margaret Forbes Cleavesin kanssa. Hänellä oli kolme lasta näistä liitoista.


title: Robert Thomas Moore

text: Moore keräsi noin 65 000 näytteen lintukokoelman ja nimesi muutamia uusia lintulajeja, muun muassa isomäntyaratin ("Rhynchopsitta terrisi"), sekä suuren joukon alalajeja. Hän kirjoitti noin 80 tieteellistä artikkelia lintutieteellisiin sarjoihin ja kaksiosaisen Meksikon lajiluettelon: "Distributional check-list of the birds of Mexico", osa 1, yhdessä H. Friedmannin ja L. Griscomin kanssa. Pacific Coast Avif., no. 29, 202 pp. (1950) ja "Distributional check-list of the birds of Mexico", osa 2, yhdessä H. Friedmannin, L. Griscomin ja A. H. Millerin kanssa. Pacific Coast Avif., no. 33, 436 pp. (1957).


title: Guitar Praise

text: Guitar Praise on Digital Praisen 25. syyskuuta 2008 julkaisema kristillinen rytmipeli pc:lle. Peli sisältää 52 kappaletta kristillistä rock- ja metallimusiikkia sekä oman usb-liitäntäisen kitaraohjaimen. Käyttöliittymä on samankaltainen kuin Guitar Herossa ja Rock Bandissa. Peliin voi liittää toisen kitaraohjaimen kaksinpeliä varten. Peli on toistaiseksi julkaistu vain Yhdysvalloissa Windows ja Mac OS X -alustoille. Suomessa peliä saa vain erikoisliikkeistä tai tilaamalla Yhdysvalloista.


title: Guitar Praise

text: "Guitar Praise" sisältää muista kitarapeleistä tuttuja ominaisuuksia kuten mahdollisuuden pelata yksin tai kahdella kitaralla yhtä aikaa. Molemmat pelaajat voivat soittaa samaa raitaa tai toinen voi soittaa sooloja ja toinen bassoa.


title: Guitar Praise

text: Sanoitukset ilmestyvät taustalle kappaleen edetessä, jotta yleisö ja pelaajat voivat laulaa kitaraohjaimella pelatessa mukana.


title: Guitar Praise

text: Pelissä on mahdollisuus julkaista huippupisteet verkossa.


title: Guitar Praise

text: "Guitar Praisen" ensimmäinen julkaisu sisältää 52 kappaletta 43 eri artistilta:


title: Guitar Praise

text: Digital Praisen toimitusjohtaja Tom Bean kertoi Fox Newsille 28. elokuuta 2008, että peli kehitettiin yleisön pyynnöstä. Pelaajat olivat lähettäneet pelitalolle sähköposteja ja soittaneet pyytäen kristillistä kitarapeliä. Muissa kitarapeleissä paheksuntaa ovat aiheuttaneet "loukkaavat sanoitukset ja niukasti pukeutuneet tytöt". Bean vahvistaa, että asiakkaat toivoivat nimenomaan "musiikkia myönteisillä sanoituksilla sekä vähemmän provosoivia hahmoja ja grafiikoita".


title: Guitar Praise

text: Digital Praise vahvisti julkaisevansa pelille lisäosia jatkossa. Kesällä 2009 julkaistaan lisäosa, jolla voi lisätä uusia kappaleita. Toistaiseksi ainoa varmistunut artisti on Stryper.


title: Guitar Praise

text: Yhtiön mukaan Guitar Praisea on myyty niin hyvin, että he harkitsevat jopa rumpusetin ja mikrofonin lisäämistä peliin. “Siitä on kyllä keskusteltu vakavasti", toimitusjohtaja Bean on sanonut. Digital Praisen pelit on tähän mennessä tehty vain pc:lle ja Macille, mutta Beanin mukaan yhtiö saattaa alkaa toimia pelikonsolimarkkinoilla. “Asiakkaamme ovat anelleet meitä tekemään konsolipelejä. On Xbox 360 ja PS3 -pelaajia, mutta paljon tulee kyselyitä myös Wii-pelaajilta. Se olisi tavoitteemme, mutta saa nyt nähdä.”


title: Guitar Praise

text: Icepowered.com uutisoi 27. marraskuuta, että Digital Praise aikoi julkaista pelinsä konsoleille, mutta Pete Fokos kertoi: "Julkaisisimme tämän mieluusti konsoleille, mutta tähän mennessä konsolin tekijät eivät ole sallineet sitä." Icepowered.com kertoo mielipiteenään, että päätös voi johtua siitä, että "julkaisijat näkevät kristilliset pelit yleisesti liian suurena taloudellisena riskinä."


title: Guitar Praise

text: Digital Praisen edustaja kertoo haastattelussa, että heidän ei tarvitse pelätä plagiointisyytettä Activisionilta: "Olemme kehittäneet oman pelimme ainutlaatuisilla ominaisuuksilla ja käyttöliittymällä," Digital Praisen toimitusjohtaja Tom Bean ja markkinointikonsultti Diana James-Cairns kertovat. Activision ei ole kommentoinut asiaa.


title: Guitar Praise

text: Guitar Praise on saatavilla ainoastaan tietokoneelle, joten peliä voi halutessaan pelata televisioruudulta vain, jos kytkee tietokoneen tv:hen videokaapelilla. Lisäksi television kaiuttimien käyttöön tarvitaan adapteri ja audiokaapelit. Digital Praise on julkaissut ohjesivuston www.hookpctotv.com auttaakseen asiakkaitaan televisio-pc-kytkennän tekemiseen.


title: Guitar Praise

text: Erään arvostelijan mukaan "peli ei tue 1280x720-laajakuvaresoluutiota, vaikka tietokone tukisi sitä. Tämän pelin pelaaminen laajakuvanäytöllä venyttää kuvaa, ja jouduin tyytymään siihen s-video-laitteellani."


title: Guitar Praise

text: Peli ei tue Rock Bandin tai Guitar Heron eikä muiden valmistajien kitaraohjaimia.


title: Guitar Praise

text: Guitar Praise on saanut innostuneen vastaanoton uskovilta pelaajilta mutta vaihtelevaa palautetta viestimissä. Icepowered.com uutisoi, että Guitar Praise: Solid Rock ylitti kristittyjen pelaajien odotukset; peliä on myyty yli odotusten siinä määrin, että se loppui varastosta. Digital Praise pyrki samaan peliä lisää jakelijoille jouluun mennessä. Syyskuun alussa uutinen pelin julkaisusta levisi nopeasti yhtiön lehdistötiedotteesta pelisivustoille kuten Kotaku, Shacknews ja niistä eteenpäin Foxnewsin kautta ulkomaille. Muiden muassa Shacknewsin uutinen aiheutti sitä kommentoineissa pelaajissa lähinnä huvittuneisuutta. Osa piti kappaleluetteloa lievänä pettymyksenä, koska raskaampaa metallimusiikkia oli vähän.


title: Guitar Praise

text: Penny Arcaden Tycho suhtautui pelin ideaan myönteisesti arviossaan. Hän kirjoitti ostavansa pelin mielellään, jos sen lisäosissa olisi "xtillisen metallin" klassikoita kuten Resurrection Bandin "Altar of Pain", Sacred Warriorin "Master's Command", Deliverancen "Weapons of Our Warfare" tai Stryperin "Soldiers Under Command". Antiquet-sivuston Johnny Firecloud uskoo pelillä olevan kysyntää, koska Activisionin Guitar Hero on vuoden 2005 jälkeen ylittänyt miljardin dollarin tuoton.


title: Guitar Praise

text: MTV Multiplayerin mielipide oli, että Guitar Praise "on epäilemättä yllättävän pätevä “Guitar Hero”-kopio, joka on tehty kristillisille pelimarkkinoille; Digital Praise tuntuu hyväksyvän tuon tosiasian sen sijaan, että yrittäisi uudistaa musiikkipelien tyylilajia. Ja kristillissävytteisen musiikin lisäksi pelissä ei ole päällekäyvää uskonnollista sanomaa."


title: Guitar Praise

text: CMSpin kirjoitti, että "Guitar Praise on hieno peli, joka ei tuottanut pettymystä. Se sopii kaikenikäisille, ja koko perhe voi osallistua pelaamiseen säädettävien vaikeusasteiden ansiosta. Sekä aloittelijat että kokeneemmat nauttivast tästä pelistä. Musiikkivalikoima teki suuren vaikutuksen. on lopultakin hienoa pelata tällaista pelia mielimusiikkini tahdissa."


title: Guitar Praise

text: Plugged In Onlinen arvion yhteenveto oli: "Kyllä, Guitar Praise on todellakin Guitar Hero -klooni. Tämä on vain parempi kuin alkuperäinen. Ohjain on aivan yhtä pätevä ja pelattava, peli on aivan yhtä hauska, käyttöliittymä ja tekniikka ovat yhtä helposti omaksuttavia ja musiikki ... no, kuten aiemmin sanoin, jee!


title: Guitar Praise

text: Icepowered.com antoi pelille 7 pistettä 10:stä ja nimitti Guitar Praisea "kiven kovaksi tuotteeksi, joka pystyy vastaamaan kilpailuun. Vaikka jotkut ongelmat jäivät harmittamaan, peli oli yleisesti ottaen hauska." Helsingin Sanomat kuvailee, että "peli on täsmällinen kopio tunnetusta Guitar Hero -pelistä – paitsi että punkkarityttöjä on vähemmän eikä yleisö buuaa." Kirjoittaja Juhana Pettersson toteaa myönteisenä asiana, että "Guitar Praisessa ei onneksi ole kristillisiä videopelejä riivannutta opetushalua."


title: Guitar Praise

text: Stars and Stripes kirjoittaa, että "pelikehittäjä Digital Praisella on selvästi idea, joka vetoaa uskovaan nuorisoon. Muutama parannus tekisi tästä suositun tuotteen. Jopa sellaisenaan peli on hauska - ei vain yhtä hauska kuin muut. Uskon kuitenkin, että monet vanhemmat ja nuoriso-ohjaajat harkitsevat mielellään tätä tuotetta vaihtoehtona."


title: Guitar Praise

text: Wired-lehti huomioi, että "kristillinen rock on nyt liittynyt kitarapeli-buumiin ja esittelee uuden markkinasegmentin kitarapohjaiselle videopelaamiselle altistamatta vakaumuksellisia wannabe-rocktähtiä Guitar Heron roisimmille piirteille".


title: Guitar Praise

text: Amazon.comin asiakkaiden keskimääräinen arvosana pelille on 4 pistettä 5:stä.


title: Guitar Praise

text: That Geeky Christian kirjoittaa arviossaan, että "kokonaisuudessaan Guitar Praise on hauska Guitar Hero -tyylinen peli, ja tulevien lisäosien valossa se voi vain parantua. Toivon näkeväni enemmän ja parempia kappaleita, ja toisessa osassa saisi olla parempi käyttöliittymä. Suosittelisin tätä jokaiselle, jolla on jotain valtavirran kitarapelejä vastaan, mutta haluaisi silti kokea kitarapelin hauskuuden."


title: Ostrovin piiri

text: Ostrovin piiri () on paikallinen itsehallintoalue Pihkovan alueella Venäjällä. Alueen länsiosassa sijaitsevan piirin pinta-ala on 2 435 neliökilometriä. Asukkaita on 33 600 henkeä (vuonna 2009).


title: Ostrovin piiri

text: Vuonna 1927 perustetun piirin hallinnollinen keskus on Ostrovin kaupunki. Lisäksi siihen kuuluu 8 maalaiskuntaa.


title: Ostrovin piiri

text: Piirin kautta kulkee Pietarin ja Valko-Venäjän rajan välinen M20-valtatie sekä Pihkovan ja Rēzeknen välinen rautatie.


title: Ostrovin piiri

text: Seudulla on lähinnä kone- ja laiteteollisuutta. Maatalous tuottaa maitoa, lihaa, pellavaa ja viljaa.


title: Ostrovin piiri

text: Ostrovissa ja sen lähistöllä sijaitsee useita varuskuntia.


title: The New Adventures of Zorro

text: The New Adventures of Zorro on yhdysvaltalainen piirrossarja, joka perustuu Johnston McCulleyn vuonna 1919 luomaan hahmoon Zorroon. Sarjaa esitettiin The Tarzan/Lone Ranger/Zorro Adventure Hour -ohjelman yhteydessä vuosina 1981–1982. Se oli myös ainut Filmationin tuottama sarja, jonka animoinnista vastasi toinen yhtiö Tokyo Movie Shinsha. Lisäksi sarja oli ensimmäinen Zorroon perustuva animaatio.


title: The New Adventures of Zorro

text: Don Diego de la Vega on nuorimies korkealuokkaisesta yhteisöstä, joka asuu Los Angelesissa. Kenenkään tietämättä hän taistelee Zorrona kaupungin tyranniaa vastaan. Hänen apunaan on musta hevonen nimeltä Tempest ja nuori miekkailija Miguel. Zorron päävihollinen on kapteeni Ramón, joka yrittää päästä Zorrosta eroon saadakseen kaupungin haltuunsa.


title: Hiiri, jota ei saatu hengiltä

text: Hiiri, jota ei saatu hengiltä on yhdysvaltalainen komediaelokuva vuodelta 1997. Sen ohjasi Gore Verbinski. Elokuva on farssi kahdesta veljeksestä, jotka perivät hienon talon. Talossa elää ponteva pieni kotihiiri, josta tulee elokuvan varsinainen sankari, kun se nöyryyttää veljeksiä.


title: Hiiri, jota ei saatu hengiltä

text: Hiiren roolissa vuorottelevat oikeat, opetetut hiiret, hiirinuket sekä tietokoneanimaation tuotteet.


title: Palkinon piiri

text: Palkinon piiri () on paikallinen itsehallintoalue Pihkovan alueella Venäjällä. Alueen länsiosassa sijaitsevan piirin pinta-ala on 1 192 neliökilometriä ja asukkaita on 8 826 henkeä (vuonna 2010).


title: Palkinon piiri

text: Vuonna 1927 perustetun piirin hallinnollinen keskus on Palkinon (ven. Палкино, 2 924 as.) kaupunkimainen taajama. Lisäksi piiriin kuuluu 6 maalaiskuntaa.


title: Palkinon piiri

text: Pääelinkeino on maatalous, joka on keskittynyt maidon ja lihan tuotantoon. Teollisuutta edustaa Palkinon leipätehdas.


title: Pílio

text: Pílio (), antiikin Pelion (), on niemimaa Thessaliassa Manner-Kreikan itärannikolla. Niemimaa on koukunmuotoinen ja sijaitsee Pagasitikóslahden ja Egeanmeren välissä. Pílio on myös niemimaan suurin vuori. Sen korkeimman huipun Stavróksen korkeus on 1 610 metriä.


title: Pílio

text: Pílio on vuoristoinen ja vehreä. Magnesian keskus Vóloksen kaupunki sijaitsee niemimaan kainalossa Pagasitikóslahden pohjukassa. Vuorenrinteillä on lukuisia pieniä kyliä. Suurimpia niistä ovat niemimaan pohjoisosassa sijaitseva Zagorá sekä eteläosassa sijaitseva Argalastí. Muita tunnettuja kyliä ovat muun muassa Makrinítsa ja Miliés. Niemimaan kärjessä on Tríkerin kylä ja sen edustalla Pagasitikóslahdessa pieni Palaió Tríkerin saari. Niemimaan itäpuolella Egeanmeressä sijaitsevat (Pohjoiset) Sporadit, joista lähimpänä niemeä Skiáthos.


title: Pílio

text: Hallinnollisesti Pílion niemimaa kuuluu Magnesian alueyksikköön. Pääosa siitä kuuluu Notió Pílion (”Eteläinen Pílio”) kuntaan, ja pohjoisosat Vóloksen ja Zagorá-Mourésin kuntiin.


title: Pílio

text: Neoliittisella kaudella alueella vallitsi niin kutsuttu Sesklon kulttuuri, josta on tehty löytöjä Sésklon kylän läheltä. Mykeneläisellä ajalla 1000-luvulla eaa. alueen merkittävin kaupunki oli Iolkos.


title: Pílio

text: Kreikkalaisessa mytologiassa Pelion, joka sai nimensä Akhilleen isän, myyttisen kuningas Peleuksen mukaan, oli kentauri Kheironin asuinpaikka. Pelionilla pidettiin myös Peleuksen ja Thetiin häät, joissa Eris heitti ”kauneimmalle” omistetun kultaisen omenan juhlaväen keskelle, mikä johti Troijan sotaan. Aloadit puolestaan päättivät siirtää Pelionin Ossa-vuoren päälle hyökätäkseen Olympokselle.


title: Pílio

text: Hellenistisellä kaudella alueelle perustettiin Demetriaan kaupunki, joka kukoisti roomalaiselle ajalle saakka. 300–500-luvuilla jaa. alue kärsi goottien ja hunnien hyökkäyksistä. Bysanttilaisella ajalla Vólos linnoitettiin ja se kehittyi alueen merkittävimmäksi kaupungiksi, jota se on edelleen. Vuoden 1204 jälkeen alue päätyi venetsialaisille ja vuonna 1393 sen valloittivat osmanit. Pílion alue osallistui Kreikan vapaustaisteluun vuodesta 1821 lähtien, mutta kärsi tappion tuolloin sekä vuonna 1856. Alue liitettiin muun Thessalian ohella Kreikkaan lopulta vuonna 1881.


title: Kilon kartano

text: Kilon kartano () on kartano Espoon Kilossa, lähellä Leppävaaraa. Se kuului Kustaa II Aadolfin lahjoittamiin läänityksiin osana Albergan säteriä.


title: Kilon kartano

text: Kilon kartanon nykyinen päärakennus on vuodelta 1883, mutta uudistettu vuonna 1940. Kivinavetta on vuodelta 1906. Päärakennus on yksityiskäytössä, mutta tilan mailla toimii ratsastuskoulu.


title: Korean sosiaalidemokraattinen puolue

text: Korean sosiaalidemokraattinen puolue (KSDP, koreaksi "Chosŏn Sahoeminjudang", vuoteen 1981 Korean demokraattinen puolue, "Chosŏn Minjudang") on Korean demokraattisessa kansantasavallassa toimiva poliittinen puolue.


title: Korean sosiaalidemokraattinen puolue

text: Korean sosiaalidemokraattinen puolue perustettiin nimellä Korean demokraattinen puolue Neuvostoliiton miehitysvyöhykkeellä Pjongjangissa 3. marraskuuta 1945. Puolue vetosi nimenomaan korealaiseen keskiluokkaan, kuten alempiin virkamiehiin, käsityöläisiin, kauppiaisiin sekä pienten ja keskisuurten yritysten omistajiin. Myös monet korealaiset kristityt tukivat puoluetta. Se ajoi vapaan ja demokraattisen Korean luomista, jossa vallitsivat kansalaisvapaudet. Neuvostoliitto, joka halusi luoda ainakin näennäisesti vapaan ja moniarvoisen yhteiskunnan miehitysvyöhykkeillään sekä Saksassa että Koreassa, salli puolueen perustamisen ja toiminnan, koska se oli demokraattinen ja antifasistinen. Sen ensimmäiseksi puheenjohtajaksi nousi kansallismielinen poliitikko Cho Man-sik.


title: Korean sosiaalidemokraattinen puolue

text: Vallan keskittyessä kommunistien käsiin Demokraattinen puolue joutui Korean työväenpuolueen ja sen puheenjohtajan Kim Il-Sungin tiukempaan valvontaan. Cho Man-sik syrjäytettiin puolueen johdosta helmikuussa 1946. Hänen tilalleen nousi entinen partisaaniarmeijan komentaja Choi Jong-kun. Samalla puolueen itsenäistä linjaa ajaneet toimitsijat syrjäytettiin ja korvattiin kommunistista liikettä tukeneilla. Puolue siirtyi sekä sisällöllisesti että poliittisesti tukemaan Korean demokraattista kansantasavaltaa hallinnutta Korean työväenpuoluetta. 1950-luvulla puolueen varapuheenjohtajana toimi Kim Il-Sungin setä Kang Jang-wook. Tammikuussa 1981 puolue nimettiin virallisesti Korean sosiaalidemokraattiseksi puolueeksi.


title: Korean sosiaalidemokraattinen puolue

text: Nykyään Korean sosiaalidemokraattinen puolue muodostaa Korean työväenpuolueen tukipuolueen, joka tunnustaa Korean työväenpuolueen aseman maan johtavana puolueena ja Korean työväenluokan vallankumouksellisena etujoukkona. Se tukee varauksetta maan poliittista ja taloudellista järjestelmää. Korean sosiaalidemokraattisella puolueella on edustajia Korean demokraattisen kansantasavallan parlamentissa, Korkeimmassa kansanneuvostossa. Se muodostaa Korean työväenpuolueen ja maassa toimivan kolmannen laillisen puolueen, Chondoist Ch'ôngu -puolueen sekä eräiden kansalaisjärjestöjen kanssa Korean kansallisen rintaman (virallisesti "Demokraattinen isänmaan yhdistämisen rintama"), eräänlaisen puolueiden ja kansalaisjärjestöjen kattojärjestön. Korean sosiaalidemokraattista puoluetta voisi siis verrata Saksan demokraattisessa tasavallassa toimineisiin blokkipuolueisiin. Niihin verrattuna on kuitenkin epäselvää, toimiiko Korean sosiaalidemokraattinen puolue enää laisinkaan järjestötasolla, vai onko se enää pelkkä paperijärjestö.


title: Korean sosiaalidemokraattinen puolue

text: Puolueen puheenjohtaja (virallisesti "puolueen keskuskomitean puheenjohtaja") on tällä hetkellä Kim Yong-dae.


title: Magnesia

text: Magnesia () eli Magnesian alueyksikkö (Περιφερειακή ενότητα Μαγνησίας, "Perifereiakí enótita Magnisías") on yksi Kreikan alueyksiköistä. Se sijaitsee Thessalian alueella ja sen hallinnollinen keskus on Vólos. Alueyksikön pinta-ala on 2 367 neliökilometriä ja asukasluku 190 010 (vuonna 2011).


title: Magnesia

text: Alueyksikkö sijaitsee itäisessä Manner-Kreikassa. Se käsittää koukkumaisen Pílion niemimaan, joka rajaa Pagasitikóslahden Egeanmerestä. Yli 70 prosenttia Magnesian asukkaista asuu pääkaupunki Vóloksen suuralueella. Vólos on Thessalian toiseksi suurin kaupunki. Muut asutuskeskukset sijaitsevat lähellä Pagasitikóslahtea sekä alueen itäosissa.


title: Magnesia

text: Alueyksikkö jakaantuu viiteen kuntaan seuraavasti:


title: Magnesia

text: Magnesia on yksi Kreikan historiallisista maakunnista ja peräisin antiikin ajalta. Kreikkalaisessa mytologiassa alue on Iasonin ja Peleuksen kotiseutua. Antiikin aikana Magnesiaa asutti vanha helleeninen magneetteina tunnettu heimo. Alueen tärkeitä kaupunkeja jo esihistorialliselta ajalta lähtien oli Iolkos, myöhemmin Pagasai ja hellenistisellä kaudella Demetrias.